**Anexa 4 - Definiții și mod de calcul indicatori**

****

1. **Definiția indicatorilor de realizare**

| **Cod indicator** | **Denumire indicator** | **Tip regiune** | **Unitate de măsura** | **Definiții și modalitate de calcul** |
| --- | --- | --- | --- | --- |
| RCO69 | Capacitatea unităților de asistență medicală noi sau modernizate | Regiuni mai puțin dezvoltate | Persoane/ an | **Definiție:**  Numărul anual maxim de persoane care pot fi deservite cel puțin o dată pe an de unități medicale noi sau modernizate.  Unitățile sanitare includ spitale mici, orășenești și municipale, inclusiv spitale municipale de urgență.  Prezentul indicator nu va include investiții de modernizare care se limitează strict la renovări pentru îmbunătățirea performanței energetice sau întreținere și reparații.  **Modalitate de calcul:**  Modalitatea de calcul o reprezintă estimarea numărului maxim de persoane deservite de unitatea de asistență medicală nouă sau modernizată în decursul unui an. Se va calcula conform **anexei ”Planificare țintă indicatori P2 spitale”/ sheet planificare RCO69**  Dacă o persoană a beneficiat de servicii medicale de mai multe ori în decursul unui an (internări), indicatorul admite numărători multiple.  **Atenție!** La depunerea cererii de finanțare se va completa estimarea planificării capacitații unității sanitare nou construite/extinse/ modernizate/reabilitate prin raportare strict la capacitatea care va face obiectul investiției (nu la întreaga capacitate a unității sanitare).  **Raportare**  Indicatorul se raportează o singura dată, **la data** când serviciile medicale respective ale unității medicale noi sau modernizate care beneficiază de sprijin **sunt operaționale (puse în utilizare).**  Documentele care atestă operaționalizarea capacității nou construite/extinse modernizate/reabilitate: ex. procesul verbal de recepție finală a lucrărilor, procese verbale de instalare, punere în funcțiune a echipamentelor și documentele care potrivit legii atestă faptul ca unitatea sanitară poate primi pacienți. |
| 01PSO6 | Unități sanitare publice sprijinite, din care:   * spitale mici, orășenești și municipale | Regiuni mai puțin dezvoltate | Unități sanitare | **Definiție**  Numărul de unități sanitare eligibile prin apel, respectiv spitale mici, orășenești și municipale sprijinite în cadrul apelului.  **Modalitate de calcul**  Suma unităților sanitare respectiv spitale mici, orășenești și municipale sprijinite în cadrul apelului.  **Raportare**  Indicatorul se raportează la **momentul operaționalizării investiției (PV de recepție care atestă faptul ca unitatea sanitară poate primi pacienți, alte documente, etc.)** |

1. **Definiția indicatorului de rezultat**

| **Cod indicator** | **Denumire indicator** | **Tip regiune** | **Unitate de măsura** | **Definiții și modalitate de calcul** |
| --- | --- | --- | --- | --- |
| RCR 73 | Număr anual de utilizatori ai unităților de asistență medicală noi sau modernizate | Regiuni mai puțin dezvoltate | Persoane/ an | **Definiție:**  Numărul de pacienți deserviți de unitatea de asistență medicală nouă sau modernizată  **în decursul unui an de la finalizarea investiției (de când investiția este operațională – poate primi pacienți)**. O persoană poate fi luată în calcul de mai multe ori dacă utilizează facilitățile de mai multe ori (internări). Indicatorul de referință (baseline) se referă la pacienții înregistrați care au fost deserviți cel puțin o dată de unitatea de asistență medicală în anul anterior începerii intervenției și poate fi zero pentru unitățile noi.  Unitățile sanitare includ spitale mici, orășenești și municipale, inclusiv spitale municipale de urgență.  **Modalitate de calcul:**  Modalitatea de calcul o reprezintă suma pacienților deserviți de unitatea de asistență medicală nouă sau modernizată **în decursul unui an de la operaționalizarea investiției** calculată **conform Anexei ”Planificare țintă Indicatori P2 spitale”/ sheet planificare RCR 73.** Dacă o persoana a beneficiat de servicii medicale de mai multe ori în decursul unui an, indicatorul admite numărători multiple.  La depunerea cererii de finanțare se va completa planificarea numărului anual de utilizatori ai unității nou construite/extinse/modernizate/ reabilitate prin raportare strict la capacitatea care face obiectul investiției (nu la întreaga capacitate a unității sanitare).  **Raportare**  Se raportează o singură dată, la 1 an de la momentul în care unitatea de asistență medicală nouă sau modernizată devine operațională (în baza documentelor justificative). |