**Program Sănătate**

**GHIDUL SOLICITANTULUI**

Apelul de proiecte vizează: Investiții în infrastructura publică a spitalelor **orășenești și municipale**



**Obiectiv specific RSO4.5**

Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară,precum și promovarea tranziției dela îngrijirea instituționalizatăcătre îngrijirea în familie sau încomunitate

**Obiectivul de politică 4:**

O Europă mai socială și incluzivă prin implementarea Pilonului european al drepturilor sociale

**Prioritatea 2**

Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populației, impactului dizabilității şi profilului de morbiditate

Contents

[***1.*** ***PREAMBUL, ABREVIERI ȘI GLOSAR*** 7](#_Toc135151530)

[***1.1.*** ***Preambul*** 7](#_Toc135151531)

[***1.2.*** ***Abrevieri*** 8](#_Toc135151532)

[***1.3.*** ***Glosar*** 8](#_Toc135151533)

[***2.*** ***ELEMENTE DE CONTEXT*** 11](#_Toc135151534)

[***2.1.*** ***Informații generale Program*** 11](#_Toc135151535)

[***2.2.*** ***Prioritatea/Fond/Obiectiv de politică/Obiectiv specific*** 11](#_Toc135151536)

[***2.3.*** ***Reglementări europene și naționale, cadrul strategic, documente programatice aplicabile*** 11](#_Toc135151537)

[***2.3.1.*** ***Cadrul strategic relevant aplicabil*** 11](#_Toc135151538)

[***2.3.2.*** ***Documente programatice*** 12](#_Toc135151539)

[***2.3.3.*** **Cadrul legislativ general aplicabil** 12](#_Toc135151540)

[***3.*** ***ASPECTE SPECIFICE APELULUI DE PROIECTE*** 14](#_Toc135151541)

[***3.1.*** ***Tipul de apel*** 14](#_Toc135151542)

[***3.2.*** ***Forma de sprijin (granturi; instrumentele financiare; premii)*** 14](#_Toc135151543)

[***3.3.*** ***Bugetul alocat apelului de proiecte*** 14](#_Toc135151544)

[***3.4.*** ***Rata de cofinanțare*** 14](#_Toc135151545)

[***3.5.*** ***Zona/zonele geografică(e) vizată(e) de apelul de proiecte*** 14](#_Toc135151546)

[***3.6.*** ***Acțiuni sprijinite în cadrul apelului*** 14](#_Toc135151547)

[***3.7.*** ***Grup țintă vizat de apelul de proiecte*** 15](#_Toc135151548)

[***3.8.*** ***Indicatori*** 15](#_Toc135151549)

[***3.8.1.*** ***Indicatori de realizare*** 15](#_Toc135151550)

[***3.8.2.*** ***Indicatori de rezultat*** 15](#_Toc135151551)

[***3.8.3.*** ***Indicatori suplimentari specifici apelului de proiecte (dacă este cazul)*** 16](#_Toc135151552)

[***3.9.*** ***Rezultatele așteptate*** 16](#_Toc135151553)

[***3.10.*** ***Operațiune de importanță strategică*** 16](#_Toc135151554)

[***3.11.*** ***Investiții teritoriale integrate*** 16](#_Toc135151555)

[***3.12.*** ***Dezvoltare locală plasată sub responsabilitatea comunității*** 16](#_Toc135151556)

[***3.13.*** ***Reguli privind ajutorul de stat*** 16](#_Toc135151557)

[***3.14.*** ***Reguli privind instrumentele financiare*** 16](#_Toc135151558)

[***3.15.*** ***Acțiuni interregionale, transfrontaliere și transnaționale*** 16](#_Toc135151559)

[***3.16.*** ***Principii orizontale*** 16](#_Toc135151560)

[***3.17.*** ***Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice*** 16](#_Toc135151561)

[***3.17.1.*** ***Aplicarea principiului DNSH. Imunizarea la schimbările climatice*** 16](#_Toc135151562)

[**3.17.2.** **Eficiența resurselor (apă, aer, lumină etc.)** 18](#_Toc135151563)

[**3.17.3.** **Reducerea cantității de deșeuri/economia circulară** 18](#_Toc135151564)

[**3.17.4.** **Indicatori de monitorizare a efectelor asupra mediului** 18](#_Toc135151565)

[***3.18.*** ***Caracterul durabil al proiectului*** 19](#_Toc135151566)

[***3.19.*** ***Acțiuni menite să garanteze egalitatea de șanse, de gen, incluziunea și nediscriminarea*** 19](#_Toc135151567)

[**3.19.1.** **Egalitatea de șanse** 19](#_Toc135151568)

[**3.19.2.** **Accesibilitatea pentru persoanele cu dizabilități** 20](#_Toc135151569)

[**3.19.3.** **Egalitatea de gen** 20](#_Toc135151570)

[**3.19.4.** **Nediscriminare** 20](#_Toc135151571)

[***3.20.*** ***Teme secundare*** 20](#_Toc135151572)

[***3.21.*** ***Informarea și vizibilitatea sprijinului din fonduri*** 20](#_Toc135151573)

[***4.*** ***INFORMAȚII ADMINISTRATIVE DESPRE APELUL DE PROIECTE*** 21](#_Toc135151574)

[***4.1.*** ***Data deschiderii apelului de proiecte*** 21](#_Toc135151575)

[***4.2.*** ***Perioada de pregătire a proiectelor*** 22](#_Toc135151576)

[***4.3.*** ***Perioada de depunere a proiectelor*** 22](#_Toc135151577)

[***4.3.1.*** ***Data și ora pentru începerea depunerii de proiecte*** 22](#_Toc135151578)

[***4.3.2.*** ***Data și ora închiderii apelului de proiecte*** 22](#_Toc135151579)

[***4.4.*** ***Modalitatea de depunere a proiectelor*** 22](#_Toc135151580)

[***5.*** ***CONDIȚII DE ELIGIBILITATE*** 22](#_Toc135151581)

[***5.1.*** ***Eligibilitatea solicitanților și partenerilor*** 22](#_Toc135151582)

[***5.1.1.*** ***Cerințe privind eligibilitatea solicitanților și partenerilor*** 22](#_Toc135151583)

[**5.1.1.1.** **Capacitatea de implementare a proiectului** 26](#_Toc135151584)

[**5.1.1.1.1.** **Capacitatea operațională a solicitantului/ partenerilor** 26](#_Toc135151585)

[**5.1.1.1.2.** **Capacitatea financiară a solicitantului/ partenerilor** 26](#_Toc135151586)

[***5.1.2.*** ***Categorii de solicitanți eligibili*** 27](#_Toc135151587)

[***5.1.3.*** ***Categorii de parteneri eligibili*** 27](#_Toc135151588)

[***5.1.4.*** ***Reguli și cerințe privind parteneriatul*** 27](#_Toc135151589)

[***5.2.*** ***Eligibilitatea activităților*** 28](#_Toc135151590)

[***5.2.1.*** ***Cerințe generale privind eligibilitatea activităților*** 28](#_Toc135151591)

[***5.2.2.*** ***Activități eligibile*** 28](#_Toc135151592)

[***5.2.3.*** ***Activitatea de bază*** 30](#_Toc135151593)

[***5.2.4.*** ***Activități neeligibile*** 30](#_Toc135151594)

[***5.3.*** ***Eligibilitatea cheltuielilor*** 30](#_Toc135151595)

[***5.3.1.*** ***Baza legală pentru stabilirea eligibilității cheltuielilor*** 30](#_Toc135151596)

[***5.3.2.*** ***Categorii și plafoane de cheltuieli eligibile*** 31](#_Toc135151597)

[***5.3.3.*** ***Categorii de cheltuieli neeligibile*** 32](#_Toc135151598)

[***5.3.4.*** ***Opțiuni de costuri simplificate. Costuri directe și costuri indirecte*** 32](#_Toc135151599)

[***5.3.5.*** ***Opțiuni de costuri simplificate.*  *Costuri unitare/sume forfetare și rate forfetare*** 33](#_Toc135151600)

[***5.3.6.*** ***Finanțare nelegată de costuri*** 33](#_Toc135151601)

[***5.4.*** ***Valoarea minimă și maximă eligibilă/nerambursabilă a unui proiect*** 33](#_Toc135151602)

[***5.5.*** ***Cuantumul cofinanțării acordate*** 34](#_Toc135151603)

[***5.6.*** ***Durata proiectului*** 34](#_Toc135151604)

[***5.7.*** ***Alte cerințe de eligibilitate a proiectului*** 34](#_Toc135151605)

[***5.7.1.*** ***Eligibilitatea proiectului (tipuri de proiecte, stadiul proiectului, evitarea dublei finanțări, contribuția la obiectivul specific)*** 34](#_Toc135151606)

[***5.7.2.*** ***Sustenabilitatea investiției*** 36](#_Toc135151607)

[**5.7.3.** **Inovarea** 36](#_Toc135151608)

[***5.7.3.1.*** ***Inovare & calitatea proiectului propus*** 36](#_Toc135151609)

[**5.7.3.2.** **Inovare din punct de vedere al stării de bine pentru pacienți/ aparținători** 36](#_Toc135151610)

[**5.7.3.3.** **Inovare din punct de vedere al stării de bine pentru personalul structurii** 37](#_Toc135151611)

[***6.*** ***INDICATORI DE ETAPĂ*** 37](#_Toc135151612)

[***7.*** ***COMPLETAREA ȘI DEPUNEREA CERERILOR DE FINANȚARE*** 37](#_Toc135151613)

[***7.1.*** ***Completarea formularului cererii*** 37](#_Toc135151614)

[***7.2.*** ***Limba utilizată în completarea cererii de finanțare*** 37](#_Toc135151615)

[***7.3.*** ***Metodologia de justificare și detaliere a bugetului cererii de finanțare*** 37](#_Toc135151616)

[***7.4.*** ***Anexe și documente obligatorii la depunerea cererii*** 38](#_Toc135151617)

[***7.5.*** ***Aspecte administrative privind depunerea cererii de finanțare*** 40](#_Toc135151618)

[***7.6.*** ***Anexele și documente obligatorii la momentul contractării*** 40](#_Toc135151619)

[***7.7.*** ***Renunțarea la cererea de finanțare*** 41](#_Toc135151620)

[***8.*** ***PROCESUL DE EVALUARE, SELECȚIE ȘI CONTRACTARE A PROIECTELOR*** 41](#_Toc135151621)

[***8.1.*** ***Principalele etape ale procesului de evaluare, selecție și contractare*** 41](#_Toc135151622)

[***8.2.*** ***Conformitate administrativă – DECLARAȚIA UNICĂ*** 41](#_Toc135151623)

[***8.3.*** ***Etapa de evaluare preliminară – dacă este cazul (specific pentru intervențiile FSE+)*** 42](#_Toc135151624)

[***8.4.*** ***Evaluarea tehnică și financiară. Criterii de evaluare tehnică și financiară*** 42](#_Toc135151625)

[***8.5.*** ***Aplicarea pragului de calitate*** 43](#_Toc135151626)

[***8.6.*** ***Aplicarea pragului de excelență*** 44](#_Toc135151627)

[***8.7.*** ***Notificarea rezultatului evaluării tehnice și financiare.*** 44](#_Toc135151628)

[***8.8.*** ***Contestații*** 44](#_Toc135151629)

[***8.9.*** ***Contractarea proiectelor*** 45](#_Toc135151630)

[***8.9.1.*** ***Verificarea îndeplinirii condițiilor de eligibilitate*** 45](#_Toc135151631)

[***8.9.2.*** ***Decizia de acordare/respingere a finanțării*** 46](#_Toc135151632)

[***8.9.3.*** ***Definitivarea planului de monitorizare al proiectului*** 46](#_Toc135151633)

[***8.9.4.*** ***Semnarea contractului de finanțare /emiterea deciziei de finanțare*** 47](#_Toc135151634)

[***9.*** ***ASPECTE PRIVIND CONFLICTUL DE INTERESE*** 47](#_Toc135151635)

[***10.*** ***ASPECTE PRIVIND PRELUCRAREA DATELOR CU CARACTER PERSONAL*** 48](#_Toc135151636)

[***11.*** ***ASPECTE PRIVIND MONITORIZAREA TEHNICĂ ȘI RAPOARTELE DE PROGRES*** 49](#_Toc135151637)

[***11.1.*** ***Rapoartele de progres*** 49](#_Toc135151638)

[***11.2.*** ***Vizitele de monitorizare*** 49](#_Toc135151639)

[***11.3.*** ***Mecanismul specific indicatorilor de etapă. Planul de monitorizare*** 49](#_Toc135151640)

[***12.*** ***ASPECTE PRIVIND MANAGEMENTUL FINANCIAR*** 50](#_Toc135151641)

[***12.1.*** ***Mecanismul cererilor de prefinanțare*** 50](#_Toc135151642)

[***12.2.*** ***Mecanismul cererilor de plată*** 50](#_Toc135151643)

[***12.3.*** ***Mecanismul cererilor de rambursare*** 51](#_Toc135151644)

[***12.4.*** ***Graficul cererilor de prefinanțare/plată/rambursare*** 51](#_Toc135151645)

[***12.5.*** ***Vizitele la fața locului*** 51](#_Toc135151646)

[***13.*** ***MODIFICAREA GHIDULUI SOLICITANTULUI*** 51](#_Toc135151647)

[***13.1.*** ***Aspectele care pot face obiectul modificărilor prevederilor ghidului solicitantului*** 51](#_Toc135151648)

[***13.2.*** ***Condiții privind aplicarea modificărilor pentru cererile de finanțare aflate în procesul de selecție (condiții tranzitorii)*** 52](#_Toc135151649)

[***14.*** ***ANEXE la GS*** 52](#_Toc135151650)

[ **Anexa 1 – Criterii de evaluare și selecție** 52](#_Toc135151651)

[ **Anexa 2 - Cerere de finanțare** 52](#_Toc135151652)

[ **Anexa 3 - Definiții și mod de calcul indicatori** 52](#_Toc135151653)

[ **Anexa 4 – Lista cheltuielilor eligibile** 52](#_Toc135151654)

[ **Anexa 6 – Acordul de parteneriat** 52](#_Toc135151655)

[ **Anexa 7 – Intervenții anterioare de tip FEDR** 52](#_Toc135151656)

[ **Anexa 8 - Tabel centralizator pentru documente ce dovedesc dreptul de proprietate/ administrare** 52](#_Toc135151657)

[ **Anexa 9 - Model orientativ de hotărâre de aprobare a proiectului** 52](#_Toc135151658)

[ **Anexa 10 – Cerințe DNSH** 52](#_Toc135151659)

[ **Anexa X – Mod de completare cerere de finanțare (va fi adăugată ulterior)** 52](#_Toc135151660)

1. ***PREAMBUL, ABREVIERI ȘI GLOSAR*** 
   1. ***Preambul***

Acest document prezintă condițiile necesare pentru depunerea cererilor de finanțare pentru viitoarele proiecte de investiții în infrastructura spitalelor *orășenești și municipale.*

Aspectele cuprinse în acest document, ce derivă din conținutul Programului Sănătate (PS) și modul său de implementare, vor fi interpretate exclusiv de către Autoritatea de Management pentru Programul Operațional Sănătate (AM POS), cu respectarea legislației în vigoare.

Vă recomandăm ca, înainte de a începe completarea cererii de finanțare, să vă asigurați că ați parcurs toate informațiile prezentate în acest document și anexele aferente acestuia, precum și toate prevederile din Programul Sănătate și să vă asigurați că ați înțeles toate aspectele legate de specificul intervențiilor finanțate din PS.

Vă recomandăm ca, până la data limită de depunere a cererilor de finanțare în cadrul prezentului apel, să consultați periodic pagina de internet a Programului Sănătate https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/programare-ghiduri/ pentru a urmări eventualele modificări ale condițiilor de finanțare, precum și alte orientări/ comunicări/clarificări pentru accesarea fondurilor în cadrul Programului Sănătate.

Întrebările relevante şi răspunsurile corespunzătoare sunt publicate periodic pe pagina de internet a Programului Sănătate.

În pregătirea cererilor de finanțare, la depunerea acestora, pe parcursul procesului de evaluare și selecție, precum și pe întreaga durată de implementare, solicitanții au obligația de a respecta legislația în vigoare la nivel național și european, inclusiv având în vedere modificările intervenite pe parcursul procesului de evaluare și selecție sau contractare a proiectelor, modificări intervenite ulterior lansării ghidului.

Identificarea unor aspecte ce pot îmbunătăți procesul de evaluare și selecție poate determina solicitări de documente suplimentare din partea AM POS, solicitări la care potențialii beneficiari au obligația de a răspunde. În situația în care, asupra elementelor asupra cărora s-au solicitat clarificări suplimentare nu se poate trage o concluzie certă, conform precizărilor din cadrul ghidului prezent cererea de finanțare va fi respinsă din procesul menționat.

Termenele din cadrul prezentului ghid pot fi suspendate de către AM POS în cazul în care, pe parcursul procesului de evaluare și selecție, apar probleme de legalitate, regularitate, conformitate care să afecteze verificarea.

Indiferent de etapa în cadrul căreia a fost respinsă o cerere de finanțate, solicitantul poate formula, în scris, conform modalității de depunere descrisă în cadrul prezentului ghid, o singură contestație împotriva actului prin care i s-a comunicat respingerea proiectului de către AM POS.

**DISCLAIMER**

*Ghidul poate suferi ajustări, urmare a modificării conținutului Programului Sănătate, a aprobării Ordonanței de urgență privind unele măsuri pentru implementarea proiectelor de infrastructură publică de sănătate cu finanțare din fonduri externe nerambursabile în cadrul Programului Sănătate și din împrumuturi contractate cu Instituțiile Financiare Internaționale, precum și urmare a procesului de consultare publică derulat pentru prezentul ghid al solicitantului.*

* 1. ***Abrevieri***

|  |  |
| --- | --- |
| PS | Program Sănătate |
| AM POS | Autoritatea de Management pentru Programul Operațional Sănătate |
| BS | Bugetul de stat |
| CV | Curriculum Vitae |
| DALI | Documentația de avizare a lucrărilor de intervenții |
| DLRC | Dezvoltare locală plasată sub responsabilitatea comunității |
| DNSH | Do no harm (a nu prejudicia în mod semnificativ) |
| FEDR | Fondul European de Dezvoltare Regională |
| HG | Hotărâre de guvern |
| MIPE | Ministerul Investițiilor și Proiectelor Europene |
| mp | Metru pătrat |
| MySMIS2021/SMIS2021+ | Sistem informatic integrat |
| nZEB | Near zero energy building |
| OI | Organism intermediar |
| OUG | Ordonanță de urgență a Guvernului |
| PT | Proiect tehnic |
| SF | Studiu de fezabilitate |
| TVA | Taxa pe valoare adăugată |
| UAT | Unitate administrativ teritorială |
| UE | Uniunea Europeană |
| UNCRPD | Convențiile ONU privind drepturile persoanelor cu handicap |
| IFI | Instituții financiare internaționale |

* 1. ***Glosar***

|  |  |
| --- | --- |
| 1. **A** | **Activitate de bază** în cadrul unui proiect - activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare a proiectului şi care trebuie să respecte următoarele condiții cumulative:  (i) are legătură directă cu obiectul proiectului pentru care se acordă finanțarea şi contribuie în mod direct şi semnificativ la realizarea obiectivelor şi la obținerea rezultatelor acestuia;  (ii) se regăsește în cererea de finanțare sub forma activităților eligibile obligatorii specificate în Ghidul solicitantului;  (iii) nu face parte din activitățile conexe, așa cum sunt acestea definite în Ghidul solicitantului;  (iv) bugetul estimat alocat activității sau pachetului de activități reprezintă minimum 50% din bugetul eligibil al proiectului;  **Active corporale** reprezintă terenuri, clădiri și instalații, utilaje și echipamente;  **Active necorporale** reprezintă brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii;  **Ajutoare/ajutor (de stat)** înseamnă orice măsură care îndeplinește cumulativ toate criteriile prevăzute la articolul 107 alineatul (1) din Tratatul privind funcționarea Uniunii Europene;  **Autoritatea de Management pentru Programul Operațional Sănătate -** structura organizatorică din cadrul MIPE, responsabilă de gestionarea și implementarea PS și de utilizarea eficientă, efectivă și transparentă a fondurilor, îndeplinind funcțiile și rolurile prevăzute în acest sens de Regulamentul UE nr. 1060/2021; |
| **C** | **Cererea de finanțare** – document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul solicitantului și care sunt cuprinse în sistemul informatic MySMIS2021/SMIS2021+ ;  **Contractul de finanțare** actul juridic, cu titlu oneros, de adeziune, încheiat între autoritatea de management, și beneficiar, astfel cum este definit la art. 2 pct. 9 din Regulamentul (UE) 2021/1060, prin care se stabilesc drepturile și obligațiile corelative ale părților în vederea implementării operațiunilor; |
| **G** | **Ghidul solicitantului** - documentul asimilat celui prevăzut la art.73 alin.(3) din Regulamentul (UE) 2021/1.060, cu modificările și completările ulterioare, emis de autoritatea de management care stabilește condițiile acordării sprijinului financiar în cadrul unui apel de proiecte; |
| **I** | **Imobilul** este definit conform Legii nr. 7/1996 a cadastrului și a publicității imobiliare, cu modificările și completările ulterioare, prin care se înțelege terenul, cu sau fără construcții, de pe teritoriul unei unități administrativ-teritoriale, aparținând unuia sau mai multor proprietari, care se identifică printr-un număr cadastral unic;  **Investiția** demarată reprezintă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor; |
| **M** | **MySMIS/MySMIS2021+/SMIS** reprezintă sistemul informatic prin care potențialii beneficiari din Regiune vor putea solicita finanțare europeană pentru perioada de programare 2021-2027; |
| **P** | **Perioada de durabilitate** reprezintă intervalul de timp în care beneficiarul trebuie să mențină investiția conform dispozițiilor art.65 alin(1) din Regulamentul UE 2021/1060. În cadrul prezentului apel de proiecte, perioada de durabilitate este de **5** ani de la plată finală aferentă contractelor de finanțare**;**  **Programul Sănătate -** reprezintă un document strategic de programare elaborat de MIPE și aprobat de Comisia Europeană, prin decizia nr. C(2022) 8934/30.11.2022 pentru aprobarea Programului Sănătate pentru perioada de programare 2021-2027, identificat prin cod CCI: 2021RO16FFPR003 care își propune ca obiectiv general îmbunătățirea accesului la servicii medicale si creșterea calității serviciilor medicale. |
| **S** | **Studiu de fezabilitate** este documentația tehnico-economică prin care proiectantul, fără a se limita la datele și informațiile cuprinse în nota conceptuală și în tema de proiectare și, după caz, în studiul de prefezabilitate, analizează, fundamentează și propune minimum două scenarii/opțiuni tehnico-economice diferite, recomandând, justificat și documentat, scenariul/opțiunea tehnico-economic(ă) optim(ă) pentru realizarea obiectivului de investiții**;** |

1. ***ELEMENTE DE CONTEXT*** 
   1. ***Informații generale Program***

Sectorul spitalicesc din România se confruntă cu multiple probleme pornind de la o organizare complicată și disfuncțională, o arhitectură care nu se adaptează cerințelor actuale, la costuri mari, care au o eficiență redusă, la lipsa unui management profesional, la inexistența unor mecanisme de control al calității, la penuria și distribuirea inechitabilă a resurselor umane.

Sectorul spitalicesc din România se bazează pe o infrastructură concepută acum 50-60 ani, când nevoia de servicii de sănătate era diferită față de realitățile de astăzi. Una dintre problemele des întâlnite în rețeaua de spitale este fragmentarea-spitalele pavilionare, ceea ce creează dificultăți în ceea ce privește organizarea fluxurilor și transportul pacienților. Procentul de nevoi medicale nesatisfăcute se menține crescut în România. Există, de asemenea, diferențe privind accesul la servicii medicale în funcție de regiune, etnie, vârstă sau nivelul de venituri. Astfel, persoanele care locuiesc în mediul rural sau urbanul mic, cele din comunități marginalizate și cele cu nivel socio-economic scăzut au acces redus la îngrijire medicală (State of Health 2019 - OECD). În plus, există un nivel redus de integrare între diferitele forme de asistență medicală, iar personalul medical este inegal distribuit între diferite zone ale țării, respectiv, între mediul rural și cel urban. Dotarea cu echipamente necesare este încă departe de standardele din țările europene avansate și, deseori, distribuția teritorială și utilizarea echipamentelor medicale în unitățile publice nu răspunde profilului stării de sănătate local și nici nevoilor de sănătate ale populației.

Prin acest tip de investiții, se urmărește  cu predilecție o mai bună distribuție a infrastructurii de sănătate între regiuni și județe, creșterea accesului populației la servicii medicale  de calitate, creșterea eficacității serviciilor medicale, o mai bună adaptare a infrastructurii la noile cerințe tehnologice și de asigurare a unor circuite funcționale și eficiente.

* 1. ***Prioritatea/Fond/Obiectiv de politică/Obiectiv specific***

Prezentul apel este lansat în contextul:

* **Priorității 2**: *Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populației, impactului dizabilității şi profilului de morbiditate.*
* **Fondului European de Dezvoltare Regională -** finanțarea proiectelor va fi asigurată din Fondul European de Dezvoltare Regională (FEDR) (contribuția UE), iar cofinanțarea este asigurată din împrumutul asigurat de Instituții Financiare Internaționale - Banca Europeană de Investiții, din bugetul național, precum și din contribuția proprie a solicitantului.
* **Obiectivului de politică 4:** *O Europă mai socială și mai favorabilă incluziunii, prin implementarea Pilonului european al drepturilor sociale*.
* **Obiectivului specific: RSO4.5*.*** *Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR).*
* **Acțiunii B -** Investiții de mică amploare în infrastructura publică a spitalelor mici, orășenești și municipale
  1. ***Reglementări europene și naționale, cadrul strategic, documente programatice aplicabile***
     1. ***Cadrul strategic relevant aplicabil***

Domeniul sănătății, obiectiv de interes social major, este abordată specific în multiple documente strategice:

* Strategia Națională de Sănătate 2022-2030;
* Master planurile regionale de servicii medicale;
* Strategia Națională privind Incluziunea Socială și Reducerea Sărăciei pentru perioada 2022-2027;
* Strategia “Copii protejați, România sigură” 2022-2027;
* Strategia Guvernului României de Incluziune a Cetățenilor Români aparținând Minorității Rome pentru perioada 2022-2027;
* *Strategia națională privind drepturile persoanelor cu dizabilități „O Românei echitabilă 2022-2027” și Planul operațional privind implementarea Strategiei, aprobate de Guvern.*
* Strategia națională pentru egalitatea de gen 2021-2027;
* Strategia Națională de Dezvoltare Durabilă 2030;
* Documente de politică publică/ strategice, aprobate de către Guvernul României;
* Documente strategice existente la nivel local;
* Documente legislative privind dezvoltarea infrastructurii în sănătate, aprobate de către Guvernul României.
  + 1. ***Documente programatice***
* Program Sănătate disponibil la https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/
* Acordul de parteneriat 2021-2027
  + 1. **Cadrul legislativ general aplicabil**
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrațiune și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;
* Ordonanța de urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri, cu modificările și completările ulterioare;
* Ordonanță de Urgență nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 829 din 27 iunie 2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.
* Ordonanță de Urgență nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
* Ordonanță de urgență nr. 23 din 12 aprilie 2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021 – 2027
* Ordin al Ministrului Sănătății nr. 1408 din 12 noiembrie 2010 privind aprobarea criteriilor de clasificare a spitalelor în funcţie de competentă;
* Ordin al Ministrului Sănătății nr. 323 din 18 aprilie 2011 privind aprobarea metodologiei şi a criteriilor minime obligatorii pentru clasificarea spitalelor în funcţie de competenţă, cu modificările și completările ulterioare
* Legea nr. 372/2005 privind performanța energetică a clădirilor, republicată;
* Ordinul ministrului dezvoltării, lucrărilor publice și administrației nr. 16/2023 pentru aprobarea reglementării tehnice „Metodologie de calcul al performanței energetice a clădirilor, indicativ Mc 001-2022;
* Hotărâre de Guvern nr. 907 din 29 noiembrie 2016 privind etapele de elaborare şi conţinutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;
* Legea nr. 227/2015 privind codul fiscal, cu modificările și completările ulterioare;
* Legea 98/2016 privind achizițiile publice, cu modificările si completările ulterioare;
* Hotărârea Guvernului nr 395/ 2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;
* Legea nr . 95/2006 din 14 aprilie 2006 privind reforma în domeniul sănătății, cu modificările și completările ulterioare;
* Ordonanței de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanța de urgență ..... privind unele măsuri pentru implementarea proiectelor de infrastructură publică de sănătate cu finanțare din fonduri externe nerambursabile în cadrul Programului Sănătate și din împrumuturi contractate cu Instituțiile Financiare Internaționale.
* **Condiții favorizante aplicabile**

Prezentului apel de proiecte i se aplică:

* atât condițiile favorizante orizontale:
* Mecanisme eficace de monitorizare a pieței achizițiilor publice;
* Instrumente și capacități pentru aplicarea eficace a normelor privind ajutoarele de stat;
* Aplicarea și implementarea eficace a Cartei drepturilor fundamentale;
* Implementarea și aplicarea Convenției Organizației Națiunilor Unite privind drepturile persoanelor cu handicap (CDPD a ONU) în conformitate cu Decizia 2010/48/CE a Consiliului),
* cât și cele condițiile favorizante tematice aplicabile:
  + Un cadru de politică strategic pentru asistență medicală și îngrijire pe termen lung.

1. ***ASPECTE SPECIFICE APELULUI DE PROIECTE*** 
   1. ***Tipul de apel***

Prezentul apel este de tip **competitiv, cu termen limită de depunere**.

* 1. ***Forma de sprijin (granturi; instrumentele financiare; premii)***

În cadrul prezentului apel de proiecte sprijinul oferit este exclusiv sub formă de **grant*.***

* 1. ***Bugetul alocat apelului de proiecte***

| **Alocare totală pentru apelul de proiecte euro** | **Contribuția din partea fondurilor**  **(contribuția UE)** | **Contribuția națională** | | |
| --- | --- | --- | --- | --- |
| **Total** | **Contribuția națională – minim contribuție privată proprie (mil. euro)** | **Împrumut Banca Europeană de Investiții/ Buget de stat** |
| 425.000.000 | 10% | 90% | 2% | Maxim 88% |

În cadrul prezentului apel de proiecte, pentru întocmirea bugetului cererii de finanțare, se va lua în calcul o c**ontribuție din partea fondurilor** (FEDR) de 10% din valoarea totală eligibilă a proiectului, respectiv de 88 % contribuție națională (BS+ Împrumut IFI).

* 1. ***Rata de cofinanțare***

Contribuția proprie din partea solicitantului/parteneriatului este în cuantum de minim 2% din valoarea totală eligibilă a proiectului, precum și acoperirea diferenței de finanțare pentru proiectele a căror valoare totală depășește limitele maxime prevăzute la Secțiunea 5.4.

* 1. ***Zona/zonele geografică(e) vizată(e) de apelul de proiecte***

Pentru a fi eligibile, proiectele depuse în cadrul apelului vor viza o investiție asupra unei unități sanitare publice – spital orășenesc, municipal - localizată într-una din cele 7 regiuni mai puțin dezvoltate ale României (unitățile sanitare publice – spitale orășenești, municipale – localizate în regiunea București-Ilfov fiind excluse de la prezentul apel).

În categoria spitale municipale sunt incluse și spitale municipale de urgență.

* 1. ***Acțiuni sprijinite în cadrul apelului***

În contextul apelului sunt vizate ***investiții de mică amploare în infrastructura publică a spitalelor mici, orășenești și municipale.***

Mai multe informații despre acțiunile sprijinite în cadrul apelului se găsesc la secțiunea 5.2. Eligibilitatea activităților.

* 1. ***Grup țintă vizat de apelul de proiecte***

Conform Programului Sănătate, în contextul prezentului ghid, grupul țintă eligibil se limitează la spitale mici, publice, **orășenești și municipale**, localizate într-una dintre cele 7 regiuni mai puțin dezvoltate.

În categoria spitale municipale sunt incluse și spitale municipale de urgență.

Proiectele care vizează investiții în alte tipuri de unități medicale, altele decât spitale orășenești și municipale/ municipale de urgență NU sunt eligibile. De asemenea, NU sunt eligibile proiectele care includ componentă rezidențială de îngrijire de lungă durată pentru spitalizare continuă în secții de psihiatrie, paliație, recuperare.

* 1. ***Indicatori***

La depunerea cererii de finanțare, solicitanții vor furniza informații cu privire la contribuția propunerii de proiect la atingerea indicatorilor programului. În acest sens, vor completa și vor transmite documentul *Planificare țintă indicatori* care se regăsește în *Anexa 3 - Definiții și mod de calcul indicatori.* Valorile țintelor indicatorilor, calculate conform Anexei 3, vor fi completate în cererea de finanțare.

* + 1. ***Indicatori de realizare***

| **Cod indicator** | **Denumire indicator** | **Tip regiune** | **Unitate de măsura** | **Definiții și modalitate de calcul** |
| --- | --- | --- | --- | --- |
| RCO69 | Capacitatea unităților de asistență medicală noi sau modernizate | Regiuni mai puțin dezvoltate | Persoane/ an | Conform Anexei 3 – Definiții și mod de calcul indicatori, inclusiv document excel *Planificare țintă indicatori* |
| 01PSO6 | Unități sanitare publice sprijinite, din care:   * spitale mici, orășenești și municipale | Regiuni mai puțin dezvoltate | Unități sanitare | Conform Anexei 3 – Definiții și mod de calcul indicatori, inclusiv document excel *Planificare țintă indicatori* |

* + 1. ***Indicatori de rezultat***

| **Cod indicator** | **Denumire indicator** | **Tip regiune** | **Unitate de măsura** | **Definiții și modalitate de calcul** |
| --- | --- | --- | --- | --- |
| RCR 73 | Număr anual de utilizatori ai unităților de asistență medicală noi sau modernizate | Regiuni mai puțin dezvoltate | Persoane/ an | Conform Anexei 3 – Definiții și mod de calcul indicatori, inclusiv document excel *Planificare țintă indicatori* |

* + 1. ***Indicatori suplimentari specifici apelului de proiecte (dacă este cazul)***

În cadrul prezentului apel vor fi avuți în vedere indicatorii suplimentari de la *secțiunea 3.17.4 Indicatori de monitorizare a efectelor asupra mediului.* Aceștia vor fi avuți în vedere în mod obligatoriu doar în procesul de monitorizare (rapoartele de monitorizare).

* 1. ***Rezultatele așteptate***

În cadrul cererii de finanțare sunt așteptate următoarele rezultate:

* spitale orășenești sprijinite
* spitale municipale sprijinite, din care:
  + spitale municipale de urgență
  1. ***Operațiune de importanță strategică***

În cadrul prezentului apel, nu sunt vizate proiecte de tip operațiune de importanță strategică.

* 1. ***Investiții teritoriale integrate***

Prezentul apel de proiecte nu vizează investiții teritoriale integrate. Proiectele care vizează unități sanitare publice localizate în cele 4 zone ITI, pot fi depuse în cadrul prezentului apel, însă nu vor exista alocări dedicate.

* 1. ***Dezvoltare locală plasată sub responsabilitatea comunității***

Prezentul apel nu vizează aplicarea mecanismului DLRC.

* 1. ***Reguli privind ajutorul de stat***

Prezentul apel nu vizează aplicarea unei scheme de ajutor de stat/minimis. Justificare distinctă.

* 1. ***Reguli privind instrumentele financiare***

Prin prezentul apel nu se vizează utilizarea unor instrumente financiare, singura formă de sprijin vizată fiind granturile.

* 1. ***Acțiuni interregionale, transfrontaliere și transnaționale***

În cadrul prezentului apel nu sunt vizate acțiuni interregionale, transfrontaliere și transnaționale.

* 1. ***Principii orizontale***

Proiectele descrise în cererile de finanțare vor conține informații cu privire la următoarele aspecte:

* 1. ***Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice***
     1. ***Aplicarea principiului DNSH. Imunizarea la schimbările climatice***

În toate etapele de implementare ale PS, vor fi avute în vedere considerente privind maximizarea efectelor pozitive asupra mediului pentru proiectele care urmează a fi implementate.

La nivelul tuturor investițiilor finanțate din Programul Sănătate este obligatorie **respectarea principiului DNSH** și a **imunizării la schimbările climatice**. În acest sens, solicitanții trebuie să demonstreze că proiectele depuse în cadrul prezentului apel respectă principiul de a nu prejudicia în mod semnificativ.

Informații suplimentare privind respectarea principiului DNSH, pot fi găsite la adresa: [**https://eur-lex.europa.eu/legal-content/RO/TXT/PDF/?uri=CELEX:52021XC0218(01)&from=EN**](https://eur-lex.europa.eu/legal-content/RO/TXT/PDF/?uri=CELEX:52021XC0218(01)&from=EN)**.**

„Imunizarea la schimbările climatice” reprezintă, în conformitate cu art. 2, alin. 42 din Regulamentul UE 2021/1060 de stabilire a dispozițiilor comune, un proces de prevenire a vulnerabilității infrastructurii la potențialele efecte pe termen lung ale schimbărilor climatice ce respectă principiul „eficiența energetică înainte de toate”, precum și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050.

Integrarea imunizării la schimbările climatice în toate etapele proiectului este condiție de eligibilitate.

Toate intervențiile propuse prin PS au în vedere analiza și centralizatorul DNSH PS aferente programului aprobat, precum și concluziile raportului de mediu si studiului de evaluare adecvată elaborate pentru parcurgerea procedurii de evaluare de mediu pentru PS, procedură finalizată cu Avizul de Mediu nr. 100/02.09.2021.

Imunizarea la schimbările climatice este un proces care integrează în dezvoltarea proiectelor de infrastructură care au o durată de viață preconizată de cel puțin cinci ani, măsuri de atenuare a schimbărilor climatice și de adaptare la acestea, în conformitate cu Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027. AM POS a analizat și identificat care sunt obiectivele specifice ale programului unde este necesar a fi respectată obligativitatea de a imuniza infrastructura. Astfel, AM va verifica dacă măsurile de adaptare și atenuare au fost implementate de către beneficiari conform documentației tehnico-economice depusă de beneficiar la proiect.

Concluziile și recomandările acestor documente sunt integrate și adaptate la nivelul prezentului ghid conform Anexei 10- Cerințe DNSH

Având în vedere faptul ca cele 2 obiective, anume*Atenuarea schimbărilor climatice* și *Adaptarea la schimbările climatice,* aferente imunizării la schimbările climatice reprezintă obiective care sunt utilizate și în cadrul DNSH, în cadrul prezentului ghid acestea sunt tratate într-un mod integrat și au fost incluse în cerințele stabilite pentru demonstrarea respectării principiului DNSH.

În vederea asigurării imunizării la schimbările climatice la nivelul proiectelor finanțate în cadrul Programului Sănătate este necesară elaborarea unei **Documentații privind imunizarea la schimbările climatice** și **integrarea constatărilor acesteia în documentațiile tehnico economice.**

Modul de efectuare și elaborare a *Documentației privind imunizarea la schimbările climatice* este descris în cadrul documentului*Orientări tehnice referitoare la imunizarea infrastructurii la schimbările climatice în perioada 2021-2027 (2021/C 373/01),* care poate fi vizualizat prin accesarea următorului link: <https://eur-lex.europa.eu/legal-content/RO/TXT/HTML/?uri=CELEX:52021XC0916(03)&from=EN>

În elaborarea *Documentației privind imunizarea la schimbările climatice* solicitanții de finanțare din Programul Sănătate vor avea în vedere următoarele aspecte:

* Pentru evaluarea atenuării la schimbările climatice, conform tipologiei investițiilor în infrastructură care vor fi finanţate prin PS, acestea, de regulă, pot fi încadrate în proiecte pentru care **NU VA FI necesară** o evaluare a amprentei de carbon, iar în acest caz, va fi necesară prezentarea analizei într-un mod succint, anume într-o declarație privind examinarea neutralității climatice, care, în principiu, oferă o concluzie cu privire la imunizarea la schimbările climatice în ceea ce privește neutralitatea climatică.
* Pentru adaptarea la schimbările climatice se vor parcurge pașii descriși în *Orientările tehnice referitoare la imunizarea infrastructurii la schimbările climatice* a măsurilor de adaptare la schimbările climatice, iar în cazul în care sunt identificate măsuri de adaptare specifice, acestea vor fi preluate în documentațiile tehnico economice aferente investiției.
  + 1. **Eficiența resurselor (apă, aer, lumină etc.)**

Proiectele finanțate prin Programul Sănătate trebuie să descrie și să asigure o îmbunătățire a eficientei resurselor previzionate. Astfel, ca urmare a realizării investiției, se generează o reducere de costuri cu utilitățile publice relevante sau o economie de costuri aferente echipamentelor/ instalațiilor ce deservesc utilitățile publice.

* + 1. **Reducerea cantității de deșeuri/economia circulară**

Investițiile finanțate în cadrul PS trebuie să asigure reducerea cantităților de deșeuri sau reutilizarea deșeurilor rezultate în timpul efectuării investiției.

**Creșterea performanței energetice și obținerea de energie verde pentru consum propriu din resurse regenerabile**

* **Pentru clădirile publice noi** - potrivit Legii nr. 372/2005 privind performanța energetică a clădirilor, republicată, clădirile noi din proprietatea/administrarea autorităților administrației publice care urmează să fie recepționate după 31 decembrie 2018 vor fi clădiri al căror consum de energie din surse convenționale este aproape egal cu zero (nZEB).
* **Pentru clădirile publice existente** - la care se execută lucrări de renovare, precum și în cazul instalării/înlocuirii/modernizării sistemelor tehnice ale clădirilor, performanța energetică a acestora sau a unităților de clădire ce fac obiectul renovării trebuie îmbunătățită.
  + 1. **Indicatori de monitorizare a efectelor asupra mediului**

Pe parcursul implementării proiectelor, AM POS/OI va monitoriza următorii indicatori (stabiliți în cadrul Raportului de mediu aferent PS), prin care se urmărește atingerea țintelor conform tabelului de mai jos:

| **Obiectiv de mediu** | **Indicator** | | **Țintă** |
| --- | --- | --- | --- |
| OR1 - Biodiversitate | MON 1 | Ponderea clădirilor reabilitate pentru care a fost realizată în prealabil verificarea prezenței cuiburilor/ adăposturilor de păsări şi lilieci | 100% |
| MON 2 | Ponderea proiectelor finanțate pentru care au fost identificate impacturi reziduale semnificative asupra habitatelor şi speciilor | → 0 % |
| MON 3 | Numărul situațiilor în care a fost necesară protejarea/ relocarea de cuiburi/ adăposturi de păsări şi lilieci | ≥ 0 |
| MON 4 | Numărul situațiilor în care a fost necesară sau instalarea de adăposturi/ cuiburi artificiale | ≥ 0 |
| MON 5 | Ponderea proiectelor ce presupun iluminat artificial exterior în care au fost implementate cerinţele măsurii M3 | →100% |
| OR3 - Sol | MON 6 | Suprafața totală de sol pierdută ca urmare a implementării acțiunilor propuse | Cât mai mică posibilă |
| OR4 -Apă | MON 7 | Ponderea beneficiarilor acțiunilor ce includ lucrări de reabilitare în care gestionarea apelor uzate se realizează conform cerințelor legale în vigoare | →100% |
| OR5 - Aer | MON 8 | Ponderea proiectelor în care se asigură reducerea emisiilor de poluanți atmosferici | →100% |
| OR6 – Factori climatici | MON 9 | Ponderea instalațiilor de frig achiziționate în cadrul PS care nu utilizează substanțe ce conduc la epuizarea stratului de ozon | →100% |
| OR9 - Peisaj | MON 10 | Ponderea proiectelor de construcție / reabilitare a clădirilor cu destinație medicală în care au fost incluse principiile de proiectare şi construcție a clădirilor verzi | →100% |
| OR12 - Deşeuri | MON 11 | Ponderea proiectelor în care gestionarea deșeurilor din construcții şi demolări poate fi integral dovedită ca fiind conformă cu cerințele legale şi principiile economiei circulare | 100% |
| OR3 - Sol | MON 6 | Suprafața totală de sol pierdută ca urmare a implementării acțiunilor propuse | Cât mai mică posibilă |

* 1. ***Caracterul durabil al proiectului***

Conform RDC nr. 1060/2021 articolul 65, investițiile efectuate în cadrul PS trebuie să aibă un caracter durabil. În acest sens, în termen de cinci ani de la efectuarea plății finale către beneficiar, proiectul **NU va face obiectul oricăreia dintre următoarele:**

* modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
* modificare substanțială care afectează natura, obiectivele sau condițiile de implementare a proiectului și care ar conduce la subminarea obiectivelor inițiale ale acestuia.

În vederea respectării cerinței, solicitantul va semna **Declarația Unică (Anexa 5**), prin care își va asuma respectarea cerințelor de mai sus.

* 1. ***Acțiuni menite să garanteze egalitatea de șanse, de gen, incluziunea și nediscriminarea***

Programul Sănătate se aliniază principiilor orizontale privind egalitatea de șanse, egalitatea de gen, accesibilitatea pentru persoanele cu dizabilități. Acestea vor fi reflectate în criteriile de eligibilitate și selecție conform anexei 1 si declarației unice.

În acest sens, cererile de finanțare vor cuprinde informații cu privire la implementarea și respectarea următoarelor aspecte:

* + 1. **Egalitatea de șanse**

Cererile de finanțare depuse în cadrul apelului lansat în contextul Priorității 2 vor contribui la reducerea inegalităților privind starea de sănătate a populației prin investiții în infrastructura unităților sanitare.

* + 1. **Accesibilitatea pentru persoanele cu dizabilități**

Prin investițiile care se vor fi finanța, se va acorda o atenție specială inclusiv adaptării infrastructurii nou construite/ extinse/ modernizate/ reabilitate / dotate pentru persoanele cu dizabilități sau pentru persoanele care întâmpină probleme de sănătate, de ex. acces neîngrădit, asigurarea rampelor de acces, marcarea traseelor de acces, mobilier și echipamente cu adaptări specifice pentru diferite tipuri de dizabilități, acces facil la investigații medicale/ spații de spitalizare, grupuri sanitare etc..

Prin proiecte se vor urmări:

* adaptări pentru persoane cu diferite tipuri de dizabilități (motorii/vizuale/auditive/intelectuale) în spațiul construit (de ex. intrări, circulații orizontale și verticale, investigații medicale/spații de spitalizare/grupuri sanitare);
* achiziționarea de echipamente cu adaptări specifice pentru diferite tipuri de dizabilități;
* îmbunătățirea condițiilor de siguranță;
* alte tipuri de adaptări (de ex.: sisteme de ghidaj, adaptări de conținut informatic etc.).

**Acestea sunt condiții de eligibilitate, fiind asumate ca atare în Declarația unică (Anexa 5).**

**Mai multe informații despre:**

* ***Convenția privind drepturile persoanelor cu dizabilități***
* *Implementarea și aplicarea Convenției Organizației Națiunilor Unite privind drepturile persoanelor cu dizabilități (CDPD) în conformitate cu Decizia 2010/48/CE a Consiliului”*
* [*Ghidul*](https://mfe.gov.ro/wp-content/uploads/2022/08/7ee46e557e69eba0c156c5beb360a46b.zip)*privind Reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021-2027*
* *Strategia națională privind drepturile persoanelor cu dizabilități „O Românei echitabilă 2022-2027*” și *Planul operațional privind implementarea Strategiei, aprobate de Guvern.*

Condiția favorizantă orizontală ”*Implementarea și aplicarea Convenției Organizației Națiunilor Unite privind drepturile persoanelor cu dizabilități (CDPD) în conformitate cu Decizia 2010/48/CE a Consiliului”,*

**pot fi obținute de la** **Punctul de contact pentru implementarea Convenției privind drepturile persoanelor cu dizabilități** <https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/>**, cât si de la ANPD https://anpd.gov.ro/web/?s=strategia**

* + 1. **Egalitatea de gen**

Prezentul apel de proiecte este apreciat prin Programul Sănătate a NU avea o contribuție la acest principiul orizontal – egalitatea de gen.

* + 1. **Nediscriminare**

Toate investițiile vor respecta principiul nediscriminării și nu vor exista investiții în servicii paralele, servicii de calitate inferioară pentru anumite grupuri și/sau care să mențină sau să conducă la segregarea/izolarea grupurilor vulnerabile (condiție de eligibilitate).

* 1. ***Teme secundare***

Nu se aplica prezentului apel.

* 1. ***Informarea și vizibilitatea sprijinului din fonduri***

Proiectele propuse vor detalia măsurile de comunicare și vizibilitate, conform cerințelor din Regulamentul (UE) 2021/1060, cu excepțiile stabilite prin H.G. nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

**Măsuri minime obligatorii intervențiile vizate de prezentul apel de proiecte**

Cheltuieli cu activitățile obligatorii de informare și publicitate aferente proiectului sunt eligibile în conformitate cu prevederile contractului de finanțare, fiind prevăzute în categoria cheltuieli indirecte:

* utilizarea emblemei Uniunii Europene, declarația de finanțare, sigla Guvernului și a Programului Sănătate pe toate documentele proiectului;
* afișarea pe site-ul oficial de internet, dacă există, și pe paginile de comunicare socială ale beneficiarului a unei scurte descrieri a operațiunii, proporțională cu nivelul sprijinului, inclusiv a scopurilor și rezultatelor acesteia, evidențiind sprijinul financiar din partea Uniunii;
* includerea de mențiuni (sigla UE și/sau text) care subliniază sprijinul din partea Uniunii într-un mod vizibil în documentele și în materialele de comunicare referitoare la implementarea operațiunii care sunt destinate publicului sau participanților;
* **publicarea unui comunicat de presă/anunț de presă** la începutul și la finalizarea proiectului pe site-ul propriu sau în orice alt mediu de comunicare cu vizibilitate mare pentru publicul larg (presă scrisă tipărită locală/regională/națională, publicații online etc);
* **expunerea, de la începerea implementării fizice a operațiunilor** care implică investiții fizice sau de la instalarea echipamentelor achiziționate, **a unor plăci sau panouri rezistente, clar vizibile publicului**, care conțin emblema Uniunii în conformitate cu caracteristicile tehnice stabilite în anexa IX și informații cu privire la operațiunile sprijinite din FEDR al căror cost total depășește 500.000 euro;
* utilizarea de **autocolante/plăcuțe** atunci când sunt **achiziționate echipamente** și mijloace de transport de orice fel;
* **organizarea unui eveniment sau o activitate de comunicare,** după caz, cu implicarea Comisiei Europene și după caz a AM POS, numai pentru proiectele cu valoare mai mare de **10 milioane euro.**

Potrivit art. 50 alin. (3) din Regulamentul (UE) 2021/1060, în cazul în care beneficiarul nu își respectă obligațiile ce îi revin în temeiul articolului 47 (Emblema Uniunii) sau al alineatelor (1) și (2) de la articolul 50 (Responsabilitățile beneficiarilor) și în cazul în care nu se iau măsuri de remediere, autoritatea de management aplică măsuri, cu luarea în considerare a principiului proporționalității, anulând până la 3% din sprijinul din partea fondurilor pentru operațiunea în cauză.

Determinarea corecției financiare trebuie să fie proporțională cu dimensiunea proiectului și amploarea deficienței detectate.

Beneficiarii au obligația să pună la dispoziția AM POS și CE, la cerere, date și informații despre proiecte și stadiul lor de implementare, inclusiv fotografii, în vederea probării și asigurării transparenței utilizării fondurilor.

Pentru detalii specifice privind cerințele tehnice aferente fiecărei măsuri, vă rugăm să consultați *Manualul de identitate vizuală* al *Programului Sănătate* la următorul link ...

1. ***INFORMAȚII ADMINISTRATIVE DESPRE APELUL DE PROIECTE*** 
   1. ***Data deschiderii apelului de proiecte***

Apelul va permite depunerea de proiecte începând cu data de 10 iulie 2023.

* 1. ***Perioada de pregătire a proiectelor***

Perioada de pregătire a proiectelor 15 mai – 15 septembrie 2023.

* 1. ***Perioada de depunere a proiectelor*** 
     1. ***Data și ora pentru începerea depunerii de proiecte***

Apelul va permite depunerea de proiecte începând cu data de 10 iulie 2023, ora 15:00.

* + 1. ***Data și ora închiderii apelului de proiecte***

Apelul nu va mai permite depunerea proiectelor după data de 15 septembrie 2023, ora 15:00.

* 1. ***Modalitatea de depunere a proiectelor***

Cererea de finanțare, împreună cu anexele obligatorii și cu documentele suport se vor depune **exclusiv** prin sistemul informatic MySMIS2021.

Pentru depunerea unei cereri de finanțare este necesar să urmați pașii descriși în manualul MySMI2021, care poate fi accesat la următorul link

1. ***CONDIȚII DE ELIGIBILITATE*** 
   1. ***Eligibilitatea solicitanților și partenerilor***

Prezentul apel vizează doar solicitanți și parteneri **exclusiv** din categoria **entități publice.**

Pentru a fi eligibil, solicitantul de finanțare/fiecare membru al parteneriatului, după caz:

* trebuie să aibă personalitate juridică;
* liderul parteneriatului se va identifica clar în toate documentele aferente proiectului.
  + 1. ***Cerințe privind eligibilitatea solicitanților și partenerilor***

**1. Forma de constituire a solicitantului**

1. Unitățile administrativ-teritoriale (UAT) definite conform prevederilor OUG nr. 57 din 3 iulie 2019 privind Codul administrativ, cu modificările și completările ulterioare;
2. Spitale publice mici, municipale și orășenești, inclusiv spitale municipale de urgență;
3. Parteneriate între autoritățile și instituțiile publice locale și/ sau centrale și unitățile sanitare publice;

Criteriile de eligibilitate se aplică atât solicitantului, cât și fiecărui partener din cadrul acordului de parteneriat, după cum este indicat în cadrul prezentei secțiuni.

**2. Solicitantul şi/sau reprezentantul său legal, inclusiv partenerul şi/sau reprezentantul său legal, dacă este cazul, NU se încadrează în niciuna din situațiile prezentate în Declarația Unică (Anexa 5).**

În cazul implementării proiectelor în parteneriat, toți membrii acestuia vor asuma și transmite **Anexa 5 - Declarația Unică.**

3. **Drepturi asupra imobilului (teren / clădire) pentru unitățile sanitare cu paturi, obiect al proiectului**

Aceste drepturi asupra imobilelor trebuie să confere solicitantului dreptul de execuție a lucrărilor de modernizare/reabilitare și dotare, extindere la construcțiile existente, inclusiv lucrări de conectare la clădiri existente, lucrări de construcții noi, în conformitate cu legislația în vigoare.

*Pentru dovedirea dreptului de proprietate publică/administrare sunt necesare următoarele documente:*

***Pentru proprietatea publică:***

* *✓* *Extras de carte funciară din care să rezulte intabularea, emis cu maxim 30 de zile înainte de depunere, inclusiv încheierea.*
* *✓ Planul de amplasament vizat de OCPI pentru imobilele pe care se propune a se realiza investiția în cadrul proiectului, plan în care să fie evidențiate numerele cadastrale.*

Se poate accepta ca înscrierea dreptului de proprietate publică să fie provizorie, urmând ca în eventualitatea semnării contractului de finanțare, beneficiarul să finalizeze demersurile necesare înscrierii definitive în maxim 12 luni de la semnarea contractului de finanțare. Neîndeplinirea cerinței poate conduce la rezilierea contractului de finanțare. AM/OI va analiza prelungirea termenului în funcție de gradul de implementare al proiectului și de gradul de îndeplinire al indicatorilor de etapă.

***Pentru administrarea aferentă proprietății publice:***

* ✓  **Extras de carte funciară** din care să reiasă dreptul de administrare aferent proprietății publice, inclusiv încheierea.
* ✓ **Actul juridic prin care se conferă dreptul de administrare** pe o perioadă estimată acoperitoare până la împlinirea a cel puțin cinci ani de la efectuarea plății finale după finalizarea proiectului pentru care se solicită finanțare.
* ✓ **Plan de amplasament vizat de OCPI**, **pentru** imobilele pe care se propune a se realiza investiția în cadrul proiectului, plan în care să fie evidențiate numerele cadastrale.

Dacă solicitantul va depune mai multe documente pentru dovedirea dreptului de proprietate va completa și **Anexa 8 – Tabel centralizator pentru documente ce dovedesc dreptul de proprietate/administrare.**

Titularul oricărui alt drept real/creanță nu va fi admis la finanțare. Astfel, pentru aceste proiecte nu sunt acceptate alte drepturi asupra infrastructurii (teren și clădire) sau un contract de închiriere/comodat/ cesiune care poate cuprinde elemente specifice contractului de concesiune, etc.

**ATENȚIE!**

**Dacă pe parcursul perioadei de implementare a contractului de finanțare sau în perioada de valabilitate a acestuia sunt afectate condițiile de construire/ exploatare asupra infrastructurii (teren și clădire) aferente proiectului, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.**

Infrastructura (teren și/sau clădire, după caz, în conformitate cu prezentul criteriu de eligibilitate) ce face obiectul proiectului care implică execuția de **lucrări de modernizare/reabilitare și dotare, extindere la construcțiile existente, inclusiv lucrări de conectare la clădiri existente, lucrări de construcții noi,** trebuie să îndeplinească cumulativ următoarele condiții:

* ✓ Este liberă de orice sarcini sau interdicții ce afectează implementarea proiectului;
* ✓ Nu este afectată de dezmembrăminte ale dreptului de proprietate;
* ✓ Nu face obiectul unor litigii în curs de soluționare la instanțele judecătorești cu privire la situația juridică a imobilului, având ca obiect contestarea dreptului invocat de solicitant pentru realizarea proiectului în conformitate cu criteriul de eligibilitate aferent.
* ✓ Nu face obiectul revendicărilor potrivit unor legi speciale în materie sau dreptului comun

Nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului. (de ex. servituți legale, servitutea de trecere cu piciorul, etc). Fiecare caz în parte va fi analizat la nivelul AM POS.

În accepțiunea AMPOS, servituțile care nu afectează posibilitatea realizării activităților proiectului nu vor conduce la respingerea cererii de finanțare din procesul de evaluare, selecție și contractare. (de ex. servitutea de trecere).

În situația în care, pe parcursul procesului de evaluare, selecție şi contractare, dar şi în perioada de implementare, sunt sesizate anumite probleme marginale privind dovedirea drepturilor reale asupra imobilelor sau privind condițiile de realizare a investițiilor proiectului, conform ghidului specific pentru proiectele prin care se realizează lucrări de construire, se va solicita un Memoriu tehnic din partea proiectantului care să stabilească dacă proiectul poate fi considerat funcțional fără acele investiții/ obiecte asupra cărora s-au constatat unele probleme marginale. În situația în care proiectantul argumentează în Memoriul tehnic că proiectul nu este funcțional fără acele lucrări, proiectul va fi respins sau contractul va fi reziliat.

În situația în care proiectantul argumentează în Memoriul tehnic că proiectul este funcțional fără acele lucrări, solicitantul se angajează să scoată acele lucrări în afara proiectului, prin reproiectare, dacă este cazul, şi să elimine cheltuielile corespunzătoare din bugetul proiectului sau să le considere neeligibile, după caz.

Solicitantul deține dreptul de execuție a lucrărilor de construcții asupra imobilului care face obiectul proiectului, conform legislației în vigoare.

**EXCEPȚIE**

Dacă împreună cu cererea de finanțare se depune autorizația de construire valabilă la data depunerii cererii de finanțare, emisă pentru solicitant/liderul de parteneriat sau partener, după caz, pentru obiectivul de investiții vizat de cererea de finanțare, nu este necesară și nu se solicită depunerea avizelor, acordurilor, certificatelor, autorizațiilor sau a altor documente, inclusiv cele privind regimul de proprietate/ dreptul real principal asupra imobilelor, infrastructurilor sau obiectivelor, care au stat la baza emiterii acesteia. În situația în care cererea de finanțare este selectată pentru contractare, solicitantul are obligația să asigure valabilitatea autorizației de construire și corespondența cu obiectivul finanțat și la semnarea contractului de finanțare/emiterea deciziei de finanțare, după caz.

Fiecare caz în parte va fi analizat la nivelul AM POS, în cadrul etapei de contractare. Garanțiile reale asupra imobilelor (de ex. *ipoteca* etc.) sunt considerate incompatibile cu realizarea proiectelor de investiții în cadrul PS.

În accepțiunea AMPOS, dreptul de administrare înscris în Cartea funciară în favoarea unei instituții de drept public, cu personalitate juridică şi care desfășoară activități în domeniul sănătății, nu este considerat sarcină. Proiectul devine neeligibil dacă intervine o hotărâre judecătorească definitivă până la finalizarea perioadei de durabilitate, care să afecteze dreptul invocat de către solicitant pentru realizarea proiectului.

În cazul în care în clădire există spații/ unități de clădire închiriate/date în folosință gratuită/concesionate unor persoane juridice, sunt îndeplinite următoarele condiții:

* ocupanții (persoanele juridice) trebuie să fi fost selectați printr-o procedură transparentă și nediscriminatorie, conform legislației în vigoare;
* suprafața utilă aferentă acestor spații/unități de clădire **NU** depășește 10% din suprafața totală utilă a clădirii.

În cazul în care într-o clădire sunt mai multe spații/ unități de clădire închiriate/date în folosință gratuită/concesionate, în condițiile enunțate mai sus, se va întocmi un Tabel centralizator al acestor ocupanți la nivel de clădire, în care se vor menționa informațiile de mai sus, inclusiv suprafața totală utilă a clădirii (mp) si suprafața utilă a acestor spații/unități de clădire (mp și %). Suprafața utilă cumulată aferentă acestor spații/unități de clădire nu depășește 10% din suprafața totală utilă a clădirii.

Condițiile de mai sus nu sunt aplicabile în cazul persoanelor juridice care au închiriat/au primit în folosință gratuită/ au obținut în concesiune spații/unități de clădire pentru a fi utilizate pe o durată limitată în cursul unei zile/săptămâni/luni în vederea desfășurării unor activități sportive, culturale, educaționale sau recreative. În cazul acestor persoane juridice sunt îndeplinite următoarele condiții:

* ocupanții (persoanele juridice) trebuie să fi fost selectați printr-o procedură transparentă și nediscriminatorie, conform legislației în vigoare;
* activitatea desfășurată de persoanele juridice respective nu afectează activitatea principală/ funcțiunea clădirii publice.

De asemenea, în cadrul acestui apel de proiecte, închirierea/darea în folosință gratuită/concesiunea a unor suprafețe din teren, cu condiția ca respectivele limite ale dreptului de proprietate să nu fie incompatibile cu realizarea activităților/ implementarea proiectului,nu se consideră sarcină sau interdicție care afectează implementarea proiectului nu conduce la respingerea cererii de finanțare din procesul de evaluare, selecție și contractare.

**4. Prin actele de proprietate/administrare solicitantul va trebui să dovedească că poate să asigure caracterul durabil al investiției în conformitate cu art. 65 din Regulamentul (UE) 2021/1060 al Parlamentului European și al Consiliului :**

Perioada pentru care este conferit dreptul de proprietate/administrare solicitanților eligibili și/sau partenerilor acestora trebuie să fie acoperitoare pentru durată menționată la articolul 65 din Regulamentul Parlamentului European și al Consiliului nr. 2021/1060 în vederea asigurării caracterului durabil al investiției, respectiv o perioadă de cinci ani de la data efectuării plății finale în cadrul contractului de finanțare. Această perioadă se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și respectiv de efectuare a plații finale, la care se adaugă perioada de 5 ani anterior menționată.

Pentru investiția propusă, solicitantul trebuie să mențină investiția realizată conform prevederilor de la punctul 3.18 Caracterul durabil al proiectului din prezentul ghid.

Se va avea în vedere că în conformitate cu prevederile art. 65 din Regulamentul (UE) nr. 1060/2021, rambursarea efectuată pe motivul nerespectării dispozițiilor din acest articol este proporțională cu perioada de neconformitate.

Aceste elemente constituie clauze contractuale.

În vederea asigurării principiului de mai sus, solicitantul va completa Declarația unică (Anexa 5) la prezentul Ghid.

* + - 1. **Capacitatea de implementare a proiectului**
         1. **Capacitatea operațională a solicitantului/ partenerilor**

Proiectul poate fi implementat fie de către solicitant, fie în parteneriat.

În vederea demonstrării **capacității operaționale**, se recomandă ca solicitantul să dețină o structură internă dedicată pentru implementarea proiectului și experți care dețin experiență relevantă pentru implementarea cu succes a acestuia.

**Echipa de management de proiect** – se recomandă să conțină cel puțin următoarele tipuri de experți:

* manager de proiect;
* experți în implementare cu finanțare din fonduri externe nerambursabile;
* alte categorii de experți necesari implementării proiectelor.

**Echipa de implementare** – se recomandă să conțină cel puțin următoarele tipuri de experți:

* experți tehnici;
* experți în achiziții publice;
* experți juridici și experți financiari.

Capacitatea operațională a solicitantului/ parteneriatului este justificată prin dovada implementării a minim de 1 proiect de tip FEDR de investiții în infrastructura de sănătate (vezi subcriteriul 3.3 din Anexa 1 - **Criterii de evaluare și selecție**)

* + - * 1. **Capacitatea financiară a solicitantului/ partenerilor**

Solicitantul /acesta împreună cu partenerii are capacitatea financiară de a asigura:

* contribuția proprie la valoarea eligibilă a proiectului (minim 2% din valoarea totală eligibilă a proiectului);
* finanțarea cheltuielilor neeligibile ale proiectului, unde este cazul;
* resursele financiare necesare implementării optime a proiectului în condițiile rambursării ulterioare a cheltuielilor eligibile;
* resursele financiare necesare asigurării costurilor de funcționare și întreținere a investiției și serviciile asociate necesare, în vederea asigurării sustenabilității financiare a acesteia, pe perioada de durabilitate a contractului de finanțare.

Solicitantul se angajează prin Anexa 5 - Declarația unică să asigure contribuția proprie la valoarea cheltuielilor eligibile, precum și acoperirea cheltuielilor neeligibile ale proiectului. Astfel, solicitantul va transmite, la depunerea cererii de finanțare, Anexa 5 - Declarația unică.

În etapa de contractare, solicitantul va transmite *Hotărârea de aprobare a proiectului* şi *a indicatorilor tehnico – economici ai investiției*. Se va transmite hotărârea fiecărui partener de a participa la asigurarea finanțării proiectului, cu indicarea sumelor cu care participă la acoperirea fiecărei categorii de cheltuieli. În cazul în care unul dintre parteneri nu are contribuție financiară în proiect, nu este necesară depunerea unei hotărâri în acest sens. Prin acordul de parteneriat, se va stabili cota parte cu care va participa fiecare partener la asigurarea contribuției proprii a solicitantului.

* + 1. ***Categorii de solicitanți eligibili***

Se încadrează în categoria solicitanților eligibili:

1. unități administrativ-teritoriale (UAT), definite conform Ordonanței de urgenţă a Guvernului nr. 57/2019 privind Codul administrativ, cu modificările și completările ulterioare, care au în coordonare /subordonare/ autoritate unități spitalicești sau dețin în administrare infrastructuri spitalicești menționate la b);
2. spitale publice mici, municipale și orășenești, inclusiv spitale municipale de urgență;
3. autoritățile și instituțiile publice centrale (doar în situația în care proiectul se depune în parteneriat)
   * 1. ***Categorii de parteneri eligibili***

Se încadrează în categoria partenerilor eligibili:

1. unități administrativ-teritoriale (UAT), definite conform Ordonanței de urgenta a Guvernului nr. 57/2019 privind Codul administrativ, cu modificările și completările ulterioare, care au în coordonare /subordonare/ autoritate unități spitalicești sau dețin în administrare infrastructuri spitalicești menționate la b);
2. spitale publice mici, municipale și orășenești, inclusiv spitale municipale de urgență;
3. Parteneriate între autoritățile și instituțiile publice locale și/ sau centrale și unitățile sanitare publice (doar în situația în care proiectul se depune în parteneriat).
   * 1. ***Reguli și cerințe privind parteneriatul***

În cadrul apelului, propunerile de proiecte pot să vizeze implementarea proiectului, fie de către solicitant, fie în parteneriat cu alte entități publice locale.

Partenerii fac parte din categoriile definite la punctul 5.1.3. de mai sus.

Alegerea partenerilor este în exclusivitate de competența entității solicitante, în calitate de lider al parteneriatului.

Pot fi selectați doar parteneri individuali, nu consorții/asociații de parteneri.

Indiferent de numărul partenerilor implicați în implementarea unui proiect, va fi semnat un singur acord de parteneriat între toți partenerii (Anexa 6 - Acord de parteneriat).

În vederea stabilirii unui parteneriat, solicitanții publici care intenționează să intre într-o relație de parteneriat vor elabora o ***Notă justificativă*** care va conține o descriere a rolului partenerului/ partenerilor în implementarea proiectului.

În cererea de finanțare se va detalia rolul fiecărui partener în implementarea proiectului, resursele umane și materiale alocate, precum și, dacă este cazul, bugetul alocat pentru implementarea activității/activităților asumate de fiecare partener.

În cazul parteneriatului, dovada contribuției minime proprii se face de către entitatea/ entitățile din parteneriat care asigură această contribuție - lider şi/ sau partener, după caz. Prin acordul de parteneriat se va stabili cota parte cu care va participa fiecare partener pentru asigurarea contribuției minime proprii, condiția de eligibilitate fiind aceea de a asigura la nivelul proiectului minim 2% din valoarea totală eligibilă a proiectului. Se va anexa documentul care atestă participarea la asigurarea contribuției minime, cu indicarea sumelor cu care participă.

* 1. ***Eligibilitatea activităților*** 
     1. ***Cerințe generale privind eligibilitatea activităților***

Conform Programului Sănătate, sunt eligibile activitățile de**extindere (inclusiv lucrări de conectare la clădiri existente)/ construcție nouă / modernizare/ reabilitare și dotare** care vizează unități sanitare publice cu paturi din categoria spitale orășenești, municipale, inclusiv municipale de urgență localizate în regiuni mai puțin dezvoltate.

NU sunt eligibile proiectele care includ componentă rezidențială de îngrijire de lungă durată pentru spitalizare continuă în secții de psihiatrie, paliație, recuperare.

* + 1. ***Activități eligibile***

Tipurile de activități eligibile – **activitate de bază** - care vor fi finanțate în contextul apelului de proiecte sunt cele care vizează **extindere (inclusiv lucrări de conectare** **la clădiri existente)/ construcție nouă / modernizare/ reabilitare și dotare** în infrastructura publică a spitalelor orășenești și municipale, respectiv:

* lucrări de **reabilitare/ modernizare pentru** construcțiile existente/ **extindere (inclusiv lucrări de conectare** **la clădiri existente**;

Lucrări de reabilitare reprezintă lucrări fizice exprimate cantitativ, calitativ şi valoric, pentru readucerea acestora la nivelul tehnic prevăzut de reglementările tehnice în vigoare, pentru categoria de încadrare a lor.

Lucrări de modernizare reprezintă lucrări fizice exprimate cantitativ, calitativ şi valoric, pentru ridicarea nivelului performanțelor prevăzute inițial.

În sensul prezentului Ghid prin activități de extindere se înțeleg lucrări asupra unor clădiri, realizate atât pe verticală, prin construirea de etaje noi, mansarde, cât și pe orizontală prin construirea unui corp anexă în continuarea clădirii existente sau pe același amplasament, care să fie legat structural și/sau funcțional de clădirea existentă (aceeași destinație şi funcționare a corpului anexă condiționată de funcționarea construcției inițiale sau ca o completare necesară la funcționalitatea clădirii existente).

* lucrări de **construcții noi** care sunt rezultatul reorganizării circuitelor medicale sau a relocărilor de activități medicale;

Investițiile de infrastructură (*reabilitare/ modernizare/ extindere/ construcție*) vor avea în vedere eficiența resurselor, nu numai eficiența energetică.

* lucrări de **eficiență a resurselor[[1]](#footnote-1)** pentru gestionarea eficientă a consumurilor de utilități publice la clădirile existente sau nou construite, inclusiv investiții în surse regenerabile pentru a obține energie verde necesară pentru consum propriu și, dacă este cazul, echipamente specifice pentru obținerea de energie verde în cogenerare;
* **dotare[[2]](#footnote-2) echipamente specifice** pentru a crește gradul de accesibilitate a populației la serviciile publice de sănătate și a îmbunătăți calitatea serviciilor publice de sănătate prestate –obiecte de inventar/ mijloace fixe necesare desfășurării activității medicale, echipamente medicale; dotare ce vizează inclusiv echipamente pentru digitalizarea activităților unității sanitare publice care conduc la modernizarea serviciului public de sănătate; în contextul prezentului apel de proiecte, prin dotare, se pot viza inclusiv echipamente și sisteme IT pentru digitalizare.
* Activități de dotare cu echipamente - vizează achiziționarea de echipamente medicale și achiziționare de echipamente și sisteme de digitalizare care trebuie justificate din perspectiva activității desfășurate de unitatea sanitară, precum și a personalului medical și non medical necesar funcționării acestora. Achiziționarea de materiale consumabile nu este cheltuială eligibilă, cu excepția situațiilor în care acestea sunt aferente testării/calibrării/ funcționalității și pentru asigurarea funcționării, pentru o perioadă limitată de timp, a echipamentelor achiziționate. În sensul prezentului ghid, valoarea dotărilor include și valoarea estimată a lucrărilor necesare funcționării /autorizării acestora, acolo unde este cazul.

**Atenție!**

În contextul măsurilor de digitalizare este solicitat ca unitatea sanitară să utilizeze sau să adopte standardul de interoperabilitate HL7 sau similar, acesta fiind criteriu de evaluare și selecție. În acest sens, proiectul integrează în documentația tehnico-economică standardul de interoperabilitate HL7 sau similar sau dovedește că utilizează un astfel de standard la nivelul unității sanitare.

**În contextul prezentului apel, dotarea cu echipamente nu va depăși 40% din valoarea eligibilă a activității principale a proiectului (reabilitare/ modernizare/ extindere/ construcție nouă).**

În cadrul cererii de finanțare, vor fi descrise acțiunile/ activitățile pe care solicitantul sau solicitantul împreună cu partenerii le vor derula în vederea atingerii obiectivului specific *RSO 4.5 Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate (FEDR),* vizat prin Programul Sănătate.

În sensul prezentului ghid, activități conexe - accesibilizarea căilor de acces, prevăzută ca activitate eligibilă, se referă la lucrările/ dotările necesare adaptării căilor de acces pe teritoriul delimitat din punct de vedere juridic pe care este construită clădirea, cât și a căilor de acces din interiorul acestora, la necesitățile specifice persoanelor cu diferite tipuri de dizabilități (condiție obligatorie) - vezi respectarea **Cartei drepturilor fundamentale a UE și a Convențiilor ONU privind drepturile persoanelor cu handicap (UNCRPD)/ accesibilitatea în toate etapele de programare și implementare.**

În sensul prezentul ghid, accesibilizarea spațiului destinat serviciilor, se referă la lucrările/dotările necesare adaptării spațiului spitalelor, la necesitățile specifice persoanelor cu diferite tipuri de dizabilități.

* Eligibilitatea unei activități nu implică în mod obligatoriu eligibilitatea cheltuielilor efectuate pentru realizarea respectivei activități. În acest sens, recomandăm și consultarea Listei cheltuielilor eligibile – Anexa 4 care cuprinde și lista cheltuielilor neeligibile.
* Sunt eligibile și cheltuielile aferente lucrărilor/dotărilor pentru spațiile folosite în comun de spital și de ambulatoriu (ex. laboratorul de analize) în conformitate cu documentele de aprobare a structurii organizatorice a unității sanitare avizate/aprobate de către Ministerul Sănătății.

Acțiunile previzionate trebuie să fie clare, logice, coerente și necesare pentru implementarea viitorului proiect.

Activitățile previzionate vor indica în mod clar entitatea/ entitățile (solicitantul sau solicitantul și partenerul/ partenerii) care le implementează.

Investițiile de infrastructură (reabilitare/ modernizare/ extindere/ construcție) vor avea în vedere eficiența resurselor, nu numai eficiența energetică.

* + 1. ***Activitatea de bază***

În accepțiunea prezentului apel prin **activitate de bază** sunt vizate acțiunile de: extindere (inclusiv lucrări de conectare la clădiri existente)/ construcție nouă / modernizare/ reabilitare și dotare.

* + 1. ***Activități neeligibile***

Prin prezentul apel de proiecte, nu sunt eligibile:

* proiectele care presupun măsuri de reabilitare/ modernizare/ extindere a clădirilor care sunt expertizate tehnic și încadrate în clasa I sau II de risc seismic, prin raport de expertiză tehnică, la care nu s-au executat sau se află în curs de execuție lucrări de intervenție pentru creșterea nivelului de siguranță la acțiuni seismice a construcției existente;
* proiectele care se limitează doar la dotarea cu echipamente sau care depășesc 40% din valoarea estimată a cheltuielilor aferente activității principale din proiect (reabilitare/ modernizare/ extindere/ construcție);
* acțiunile de tip FSE+. Nu sunt considerate activități/ cheltuieli tip FSE+ cele care sunt oferite ca parte a punerii în funcțiune/ operaționalizare / funcționare a instalațiilor tehnice/ echipamentelor achiziționate;
* proiectele/ activitățile care includ componentă rezidențială de îngrijire de lungă durată pentru spitalizare continuă în secții de psihiatrie, paliaţie, recuperare;
* proiectele care vizează investiții noi (construcție/ extindere) în unitățile sanitare publice care au beneficiat/ vor beneficia de finanțare din PNRR componenta 12 (I2.1 și I2.2.);
* acțiunile începute înainte de 1 ianuarie 2021;
* dotările cu echipamente achiziționate anterior aprobării cererii de finanțare;
* investițiile care au fost finalizate din punct de vedere fizic (de ex. a fost efectuată recepția la terminarea lucrărilor) până la momentul depunerii cererii de finanțare;
* contractele de achiziție publică trebuie să fi fost încheiate după data de 01.01.2021, în caz contrar cheltuielile aferente acestora nu sunt eligibile.
  1. ***Eligibilitatea cheltuielilor*** 
     1. ***Baza legală pentru stabilirea eligibilității cheltuielilor***

Pentru a fi eligibilă, o cheltuială trebuie să respecte prevederile *HG nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, cu modificările și completările ulterioare*.

Astfel, o cheltuială trebuie să îndeplinească cumulativ următoarele condiții:

* să respecte prevederile art. 63 din Regulamentul (UE) 1060/2021, respectiv cheltuielile sunt eligibile pentru o contribuție din fonduri dacă au fost suportate de un beneficiar sau de partenerul privat din cadrul unei operațiuni PPP (Parteneriat Public-Privat) și plătite în cadrul implementării operațiunilor, între data transmiterii programului către Comisie sau data de 1 ianuarie 2021, oricare dintre aceste date survine prima, și 31 decembrie 2029;
* să fie însoțită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepțiile stabilite prin HG nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* să fie însoțită de documente justificative privind efectuarea plății şi realitatea cheltuielii efectuate, pe baza cărora cheltuielile să poată fi verificate/controlate/auditate, cu excepțiile stabilite prin HG nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă;
* să fie în conformitate cu prevederile programului;
* să fie în conformitate cu prevederile prezentului ghid;
* să fie rezonabilă şi necesară realizării proiectului;
* să respecte prevederile legislației Uniunii Europene şi legislației naționale aplicabile;
* să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.
  + 1. ***Categorii și plafoane de cheltuieli eligibile***

În contextul prezentului apel, cheltuielile eligibile sunt cheltuielile necesare atingerii obiectivului investiției, după cum urmează:

* **cheltuielile efectuate pentru obținerea/ actualizarea documentațiilor tehnico-economice** (ex. studiul de fezabilitate/ documentația de avizare a lucrărilor de intervenție/ proiectul tehnic de execuție/ autorizația de construire (inclusiv avizele aferente acestora) etc.), **cheltuielile aferente lucrărilor de investiții (de ex.: reabilitare/ modernizare/ extindere/ construcție),** cheltuieli cu asistenta tehnica (asistenta tehnica din partea proiectantului si dirigenția de șantier), **comisioane, cote, taxe**. **Acestea sunt eligibile începând cu data de 1 ianuarie 2021 pentru proiectele care vor fi selectate.**
* **cheltuieli cu dotare,** cu echipamente medicale specifice pentru a crește gradul de accesibilitate a populației la serviciile publice de sănătate și a îmbunătăți calitatea serviciilor publice de sănătate prestate: –obiecte de inventar/ mijloace fixe necesare investiției și desfășurării activității medicale, echipamente medicale, sisteme si echipamente IT. Achiziționarea de materiale consumabile nu este cheltuială eligibilă, cu excepția situațiilor în care acestea sunt aferente testării/calibrării/ funcționalității și pentru asigurarea funcționării, pentru o perioadă limitată de timp, a echipamentelor achiziționate. În sensul prezentului ghid, valoarea dotărilor include și valoarea estimată a lucrărilor necesare funcționării /autorizării acestora, acolo unde este cazul. **Acestea sunt eligibile începând cu data aprobării cererii de finanțare și în plafon de maximum 40% din valoarea eligibilă a activității principale a proiectului.**
* **Cheltuielile indirecte** - nu vor depăși 1% din valoarea totală a cheltuielilor eligibile directe, dar nu mai mult de 500.000 euro – vezi si secțiunea de cheltuieli indirecte.

Pentru salarizarea personalului din structura responsabilă cu implementarea proiectului, se aplică prevederile LEGII-CADRU nr. 153 din 28 iunie 2017 privind salarizarea personalului plătit din fonduri publice.

Alte plafoane se regăsesc în **Anexa 4: Lista cheltuielilor eligibile**.

* + 1. ***Categorii de cheltuieli neeligibile***

Dacă se impune, în bugetul proiectului pot fi incluse și cheltuieli neeligibile declarate de solicitant/partener ca fiind necesare implementării proiectului.

Aceste costuri neeligibile vor fi suportate de solicitant/ partener/ parteneri și nu vor fi solicitate spre rambursare. De asemenea, în această situație este permisă depășirea valorii maxime a proiectului, cu valoarea cheltuielilor neeligibile declarate ca necesare implementării proiectului.

Cheltuielile neeligibile necesare implementării proiectului vor fi evidențiate în cadrul bugetului proiectului.

Este recomandat ca bugetul proiectului să fie proporționat corect în raport cu investiția vizată și să asigure fonduri suficiente și costuri realiste.

În cazul în care valoarea totală eligibilă din bugetul proiectului este 0 (zero), proiectul se respinge fără solicitare de clarificări.

Cheltuielile neeligibile se regăsesc în Anexa 4: Lista cheltuielilor eligibile.

Orice alte cheltuieli care nu sunt încadrate în categoria cheltuielilor eligibile și a cerințelor din prezentul ghid sunt neeligibile.

* + 1. ***Opțiuni de costuri simplificate. Costuri directe și costuri indirecte***

**A. Cheltuieli directe**

**Costurile directe** sunt acele cheltuieli efectuate strict pentru investiția propusă prin proiect și care, la finalul implementării proiectului, se reflectă/transpun în obiectivul investițional propus prin proiect. Decontarea acestei tipologii de cost se realizează exclusiv pe bază de costuri reale

**B. Cheltuieli indirecte**

**Costurile directe** reprezintă baza pentru calcularea **costurilor indirecte.**

Costurile indirecte sunt acele costuri care nu sunt sau nu pot fi legate direct de obiectivul investițional, dar care sprijină realizarea obiectivului investițional propus prin proiect. Structura costurilor indirecte este următoarea:

1. **cheltuieli de informare și publicitate proiect** (conform cap. 5 - Alte cheltuieli, subcap. 5.4 - Cheltuieli pentru informare şi publicitate din Devizul General)

Cheltuieli cu activitățile obligatorii de informare și publicitate aferente proiectului sunt eligibile în conformitate cu prevederile contractului de finanțare:

* + anunț/comunicat de presă privind începerea proiectului - obligatoriu;
  + anunț/comunicat de presă la finalizarea proiectului – obligatoriu;
  + prezentare proiect pe pagina web a solicitantului – obligatoriu;
  + realizarea de panouri de informare (Panou temporar pe toată durata desfășurării proiectului și încă 3 luni de la finalizarea proiectului şi o placă permanentă la finalizarea investiției - obligatoriu) - 1+1 pentru fiecare locație/obiectiv din cadrul proiectului, după caz;
  + etichete autocolante pentru echipamentele achiziționate prin proiect – obligatoriu;
  + organizarea unui eveniment sau a unei activități de comunicare, după caz, cu implicarea Comisiei și a autorității de management competente în timp util – obligatoriu pentru proiectele al căror cost total depășește 10.000.000 de euro.

1. **cheltuieli cu echipa responsabilă cu managementul de proiect –** de ex.*manager de proiect, asistent manager de proiect; expert achiziții; expert juridic; expert financiar; expert contabil; expertul tehnic care reprezintă beneficiarul pe teren; expert informare și publicitate/ expert GDPR; alți experți ai beneficiarului din ehipa de management*
2. **alte cheltuieli administrative** **pentru managementul proiectului** (de ex. *utilități, materiale consumabile, echipamente IT, combustibil etc.);*
3. **cheltuieli cu activitatea de audit financiar extern**
4. **plata serviciilor de consultanță la elaborarea cererii de finanțare.**

**Pentru cheltuielile eligibile indirecte, promotorul va aplica o rată forfetară de maxim 1% din valoarea totală a cheltuielilor eligibile directe, dar nu mai mult de 500.000 euro, aplicată la valoarea cheltuielilor eligibile directe.**

* + 1. ***Opțiuni de costuri simplificate.*  *Costuri unitare/sume forfetare și rate forfetare***

Cheltuielile directe efectuate în cadrul proiectului vor fi decontate doar pe bază de costuri reale, pentru care se depun la decontare documente justificative (state de plată, facturi etc.).

Pentru cheltuielile indirecte, în cadrul prezentului apel, se va utiliza opțiunea simplificată de cost - rată forfetară de maxim 1% din valoarea totală a cheltuielilor eligibile directe, dar nu mai mult de 500.000 euro, aplicată la % din valoarea cheltuielilor eligibile directe (regulamentul (UE) 2021/1060, articolul 54, alin a).

* + 1. ***Finanțare nelegată de costuri***

În cadrul prezentului ghid nu este vizată opțiunea *Finanțare nelegată de costuri.*

* 1. ***Valoarea minimă și maximă eligibilă/nerambursabilă a unui proiect***

|  |  |  |
| --- | --- | --- |
| **Tipologie proiecte** | **Valoare eligibilă minimă (cu TVA)** | **Valoare totală eligibilă maximă**  **(cu TVA)** |
| 1. pentru unitățile sanitare cu paturi municipale, inclusiv municipale de urgență - lucrări de modernizare/reabilitare și dotare, extindere la construcțiile existente, inclusiv lucrări de conectare la clădiri existente, lucrări de construcții noi și dotare | 5.000.000 euro | 75.000.000 euro |
| 1. pentru unitățile sanitare cu paturi orășenești - lucrări de modernizare/reabilitare și dotare, extindere la construcțiile existente, inclusiv lucrări de conectare la clădiri existente, lucrări de construcții noi și dotare | 5.000.000 euro | 45.000.000 euro |

Pentru proiectele a căror valoare depășește valoarea maximă solicitată de la Program, solicitantul își asumă acoperirea diferenței de finanțare prin transmiterea **Anexei 5 -** **Declarația unică.**

Conversia Euro/RON se va face la cursul de schimb InforEuro, valabil la data publicării versiunii aprobate a ghidului, respectiv luna .... 2023.

* 1. ***Cuantumul cofinanțării acordate***

| **Tip regiune de dezvoltare** | **Alocare totală pentru apelul de proiecte euro** | **Contribuția din partea fondurilor**  **(contribuția UE** | **Contribuția națională** | | |
| --- | --- | --- | --- | --- | --- |
| **Total** | **Contribuția națională – minim contribuție privată proprie (mil. euro)** | **Împrumut Banca Europeană de Investiții** |
| Regiuni mai puțin dezvoltate | 425.000.000 | 10% | 90% | 2% | Maxim 88% |

Cuantumul maxim al cofinanțării acordate este calculat prin aplicarea procentului de 98% la valoarea totală eligibilă a proiectului.

În acest sens, solicitantul si/sau partenerii vor asigura o cofinanțare proprie de minim 2% din valoarea totală eligibilă a proiectului.

* 1. ***Durata proiectului***

Perioada de implementare a activităților proiectului nu va depăși 31 decembrie 2029.

Perioada de implementare a activităților proiectului se referă atât la activitățile realizate înainte de depunerea cererii de finanțare (care nu trebuie sa fie anterioare 01.01.2021), cât și la activitățile ce urmează a fi realizate după momentul contractării proiectului. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

În conformitate cu HG nr. 873/2022 privind regulile de eligibilitate a cheltuielilor efectuate în cadrul operațiunilor finanțate în perioada de programare 2021—2027 prin FEDR, FSE Plus, FC și FTJ, una dintre condițiile de eligibilitate a cheltuielilor se referă la angajarea și plata cheltuielilor în condițiile legii, între 1 ianuarie 2021 şi 31 decembrie 2029, cu respectarea perioadei de implementare stabilite prin contractul de finanțare.

Perioada de implementare a proiectului nu va include perioada de procesare a cererii de rambursare finale și efectuarea plății aferente acesteia.

* 1. ***Alte cerințe de eligibilitate a proiectului*** 
     1. ***Eligibilitatea proiectului (tipuri de proiecte, stadiul proiectului, evitarea dublei finanțări, contribuția la obiectivul specific)***

Pentru a fi eligibile, proiectele depuse în cadrul apelului trebuie să îndeplinească cumulativ următoarele condiții:

* proiectul vizează o unitate sanitară publică cu paturi;
* proiectul vizează investiții într-una din următoarele tipologii de unități sanitare cu paturi: spital orășenesc sau spital municipal, inclusiv spital municipal de urgență;
* proiectul trebuie să cuprindă cel puțin activitățile de bază (lucrări de modernizare/reabilitare și dotare, extindere la construcțiile existente, inclusiv lucrări de conectare la clădiri existente, lucrări de construcții noi) prevăzute în prezentul Ghid - secțiunea I.3;
* aplicantul poate depune o singură cerere de finanțare pe unitate sanitară. În situația în care se vor depune mai multe cereri de finanțare pentru aceeași unitate sanitară, proiectele vor fi respinse;
* NU sunt eligibile proiectele care includ componentă rezidențială de îngrijire de lungă durată pentru spitalizare continuă în secții de psihiatrie, paliație, recuperare;
* proiectul propus vizează o investiție a unei unități sanitare localizate într-o regiune mai puțin dezvoltată;
* NU au componentă rezidențială (de ex.: nu vizează spitalizare continuă în secții de psihiatrie);
* valoarea eligibilă aferentă proiectului de investiții se încadrează în limitele prevăzute la secțiunea **5.4;**
* în eventualitatea în care propunerea de proiect include dotări, valoarea totală a cheltuielilor cu dotarea cu echipamente nu va depăși 40% din valoarea eligibilă a activității principale a proiectului (*reabilitare/ modernizare/ extindere/ construcție nouă*);
* unitatea sanitară vizată de proiect NU a beneficiat/ va beneficia de finanțare din PNRR componenta 12 (I2.1 și I2.2.);
* acțiunile începute înainte de 1 ianuarie 2021;
* Contractele de achiziție publică trebuie să fi fost încheiate după data de 01.01.2021, în caz contrar cheltuielile aferente acestora nu sunt eligibile.
* Nu sunt eligibile investițiile care au fost finalizate din punct de vedere fizic (de ex. a fost efectuată recepția la terminarea lucrărilor) până la momentul depunerii cererii de finanțare. Contractele de achiziție publică trebuie să fi fost încheiate după data de 01.01.2021, în caz contrar cheltuielile aferente acestora nu sunt eligibile.
* în cazul în care proiectul a
* în cazul în care proiectul a demarat înainte de data depunerii cererii de finanțare la autoritatea de management, legislația aplicabilă a fost respectată;
* înainte de data depunerii cererii de finanțare la autoritatea de management, legislația aplicabilă a fost respectată;
* Pentru proiectele care vizează construcții noi/ extinderi, este obligatorie respectarea standardului nZEB;
* Solicitantul de finanțare și/ sau reprezentantul legal al solicitantului de finanțare, care îşi exercită atribuțiile de drept, la data depunerii cererii de finanțare respectă și își asumă toate prevederile Declarației unice, împreună cu toate documentele conexe transmise;
* Proiectele care prevăd DOAR reabilitarea/modernizarea/extinderea/dotarea infrastructurilor conexe (ex. cămine, cantine, spații de recreere etc.) și a spațiilor în care se desfășoară activități administrative (birouri, cabinete etc.) NU sunt eligibile;
* Proiectele care nu au finalizate la data depunerii cererii de finanțare, cel puțin studiul de fezabilitate/ documentația de avizare a lucrărilor de intervenții NU sunt eligibile;
* NU sunt eligibile proiectele care se limitează doar la dotarea cu echipamente;
* Proiectul nu se limitează doar la eficiența energetică și are în vedere eficiența resurselor;
* Solicitantul de finanțare se va asigura de evitarea dublei finanțări a lucrărilor de intervenție/activităților propuse prin proiect cu cele realizate asupra aceleiași infrastructuri/aceluiași segment de infrastructură implementate prin programe operaționale sau/și prin alte programe cu surse publice de finanțare, după cum urmează:
  + - la depunerea cererii de finanțare, solicitantul, individual, liderul de proiect sau membru al parteneriatului, își va asuma Anexa 5 -Declarația unică;
    - solicitantul va: completa și atașa Anexa 7 - Intervenții anterioare de tip FEDRîn care se vor preciza informații, precum: titlul proiectului, denumire finanțator fonduri externe nerambursabile, cod proiect (în cadrul proiectelor finanțate din Politica de coeziune cod SMIS), tipologie investiție (lucrări/ dotare), valoarea investiției/ investițiilor (cu TVA), perioada de implementare a proiectului, stadiul proiectului la momentul depunerii cererii de finanțare.
* Nu sunt eligibile proiectele care nu sunt însoțite de Avizul Ministerului Sănătății;

Avizul va cuprinde în mod obligatoriu:

1. Denumirea solicitantului;
2. Denumirea proiectului de investiții propus;
3. Categoriile de lucrări care urmează a se realiza;
4. Valoarea totală a proiectului, inclusiv TVA;

Avizul va fi acordat de Ministerul Sănătății, în baza criteriilor de acordare a avizului, aprobate prin ordin al ministrului sănătății.

* + 1. ***Sustenabilitatea investiției***

Beneficiarii proiectelor cu finanțare din fonduri externe nerambursabile, precum și din împrumuturi contractate cu Instituțiile Financiare Internaționale sunt obligați să asigure sustenabilitatea operațională și financiară a proiectelor de investiții publice inclusiv eventualele lucrări de mentenanță și reparații curente după finalizarea implementării acestora pentru o perioadă de cel puțin 5 ani.

Investițiile propuse în cererile de finanțare, trebuie să fie sustenabile, astfel încât acestea să continue furnizarea serviciilor după finalizarea sprijinului.

În acest sens, proiectele vor descrie clar măsurile care vor fi avute în vedere pentru asigurarea serviciilor noi și/sau pentru extinderea adresabilității ca urmare a implementării proiectului, după finalizarea investiției.

Proiectul va descrie clar modul în care se vor asigura resursele și mecanismele financiare necesare pentru a acoperi costurile de funcționare și întreținere pentru serviciile noi / creșterea adresabilității ca urmare a obținerii finanțării.

* + 1. **Inovarea**

În cadrul proiectelor finanțate din PS, este necesară asigurarea unor elemente de inovare în ceea ce privește următoarele aspecte:

* + - 1. ***Inovare & calitatea proiectului propus***

Proiectele trebuie să descrie modul în care infrastructura nouă/ modernizată/ noua configurare a spațiului / noile echipamente achiziționate sunt incluse în practica medicală /asigură creșterea accesului populației la servicii medicale (subcriteriu de evaluare si selectie)

* + - 1. **Inovare din punct de vedere al stării de bine pentru pacienți/ aparținători**

Proiectele trebuie să propună modalități în care spațiile (de ex.: saloane/ holuri/ săli de așteptare etc.) care vor fi utilizate de pacienți și/sau de aparținători vor asigura elemente care promovează starea de bine (subcriteriu de evaluare si selectie).

* + - 1. **Inovare din punct de vedere al stării de bine pentru personalul structurii**

Proiectele trebuie să propună modalități în care spațiile care vor fi utilizate de către personalul din cadrul unității/structurii vor asigura elemente care promovează starea de bine (vezi Anexa 1 – criterii de evaluare și selecție, subcriteriul de evaluare si selecție).

1. ***INDICATORI DE ETAPĂ***

Indicatorii de etapa reprezintărepere cantitative, valorice sau calitative față de care este monitorizat și evaluat, într-o manieră obiectivă și transparentă, progresul implementării unui proiect; în funcție de natura proiectelor, indicatorii de etapă pot reprezenta: realizarea unor activități sau sub-activități din proiect, atingerea unor stadii de implementare sau de execuție tehnică sau financiară pre-stabilite, precum și stadii sau valori intermediare ale indicatorilor de realizare.

Indicatorii de etapă vor fi incluși în planul de monitorizare a proiectului, anexă la contractul de finanțare.

Indicatorii de etapă se corelează cu activitatea de bază declarată de beneficiar în cererea de finanțare, precum și cu rezultatele așteptate ale proiectului. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare. Prin excepție, dacă data de începere a implementării proiectului este anterioară datei de semnare a contractului de finanțare, primul indicator de etapă este raportat la data semnării contractului de finanțare. Pentru proiectele de investiții, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază.

ATENȚIE!

Pentru neîndeplinirea indicatorilor de etapă se aplică prevederile OUG nr.23/2023.

1. ***COMPLETAREA ȘI DEPUNEREA CERERILOR DE FINANȚARE*** 
   1. ***Completarea formularului cererii***

Informații privind modul de completare al secțiunilor din cererea de finanțare pot fi găsite în Anexa X – Mod de completare cerere de finanțare (urmează a fi elaborată).

* 1. ***Limba utilizată în completarea cererii de finanțare***

*Cererile de finanțare trebuie să fie tehnoredactate în limba română.*

*Nu sunt acceptate cereri de finanțare:*

* *completate de mână;*
* *redactate în altă limbă;*
* *redactate fără spații între cuvinte;*
* *În cazul anexării unor documente emise în altă limbă se va anexa obligatoriu și traducerea legalizată a acestora (de ex: SF, statut, act de înființare, etc.). Completarea cererii de finanțare într-un mod clar și coerent va înlesni înțelegerea logici proiectului și va facilita procesul de evaluare si selecție a acesteia.*
  1. ***Metodologia de justificare și detaliere a bugetului cererii de finanțare***

Completarea bugetului cererii de finanțare se va face conform prevederilor prezentului ghid, inclusiv a anexelor la acesta.

Corectitudinea, coerența documentelor și informațiilor financiare precum și justificarea acestora este esențială în procesul de evaluare și selecție.

În completarea bugetului cererii de finanțare se va avea în vedere justificarea costurilor bugetate la nivelul prețului mediu a pieței, anexându-se documente justificative în acest sens (oferte de preț, liste de cantități de lucrări etc). De asemenea, se va lua în calcul contribuția proprie a solicitantului la realizarea proiectului, care reprezintă diferența dintre valoarea totală a proiectului și valoarea finanțării nerambursabile/rambursabile acordate.

Solicitanții trebuie să asigure o contribuție proprie în proiect formată din cofinanțarea proiectului, reprezentând contribuția de minim 2% din valoarea cheltuielilor eligibile ale proiectului, toate cheltuielile neeligibile ale proiectului, precum și eventualele cheltuieli suplimentare ce pot apărea pe durata implementării proiectului.

Contribuția proprie a beneficiarului poate proveni din surse proprii, credite bancare negarantate/garantate de stat.

Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. Noțiunea de economii este definită în cadrul contractelor de finanțare.

Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: SF/DALI/PT/contract de lucrări încheiat.

* 1. ***Anexe și documente obligatorii la depunerea cererii***
* Anexa 3 - Planificare ținte indicatori (vezi macheta furnizată în Anexa 3 la GS)
* Anexa 5 - Declarația unică – (Anexa 5 la prezentul ghid va fi transpusă în format digital în sistemul informatic MySMIS2021);
* Anexa 6 - Acord de parteneriat (doar în cazul proiectelor implementate în parteneriat)
* Anexa 7 – Intervenții anterioare de tip FEDR;
* dovada implementării de către solicitant a minim 1 proiect de tip FEDR de investiții în infrastructura de sănătate (daca există)

**Documente statutare pentru solicitant/solicitant și parteneri**

* documentele care demonstrează forma de constituire / documente statutare;
* document de numire a reprezentantului legal/ împuternicitului;

act de identificare al reprezentantului legal/ împuternicitului.

**În cazul proiectelor implementate în parteneriat:**

* Anexa 6 - Acordul privind implementarea în parteneriat a proiectului și hotărârea de aprobare a acordului de parteneriat, dacă este cazul
* Notă justificativă în care se prezintă analiza valorii adăugate a parteneriatului

**Documente care atestă valorile declarate pentru calculul punctajelor subcriteriile 1.2– 1.8. semnate de reprezentantul legal**

**Buletine statistice/documente oficiale ale unității medicale privind:**

* + Pacienți cu vârsta de peste 65 ani deserviți de unitatea sanitară în anii 2019 și 2022;
  + Pacienți din zona rurală deserviți de unitatea sanitară în anii 2019 și 2022;
  + Rata de utilizare a paturilor la nivel de unitate sanitară;
  + Numărul de pacienți externați pentru anii 2019 și 2022;
  + Indicele de complexitate a cazurilor la nivel de unitate sanitară pentru anii 2019 și 2022
  + Numărului de medici pentru fiecare din anii 2019 și 2022;
  + Numărul de asistenți medicali pentru fiecare din anii 2019 și 2022;
  + Numărul de paturi deținute de unitatea sanitară publică existent la 31 decembrie pentru anii 2019 și 2022.

**Alte documente:**

* documente care atestă drepturi asupra imobilului/ demonstrează un **drept legal asupra locației de implementare a proiectului**;
* documentațiile tehnico-economice elaborate pentru proiect (SF/DALI/PT) care demonstrează maturitatea proiectului:
  + documentațiile tehnico-economice însoțite şi de planuri de amplasament sau planuri de situații şi alte documente prevăzute de legislația aplicabilă.
  + autorizația de construire valabilă la data depunerii cererii de finanțare, emisă pentru solicitant/liderul de parteneriat sau partener, in acest caz, pentru obiectivul de investiții vizat de cererea de finanțare, nu este necesară şi nu se solicită depunerea avizelor, acordurilor, certificatelor, autorizațiilor sau a altor documente, inclusiv cele privind regimul de proprietate/dreptul real principal asupra imobilelor, infrastructurilor sau obiectivelor, care au stat la baza emiterii acesteia. În situația în care cererea de finanțare este selectată pentru contractare, solicitantul are obligația să asigure valabilitatea autorizației de construire şi corespondența cu obiectivul finanţat şi la semnarea contractului de finanțare/emiterea deciziei de finanţare, după caz.
* Documentația privind imunizarea la schimbările climatice – conform orientărilor CE;
* Avizele/ acordurile/ autorizațiile, inclusiv avizul de mediu, dacă este cazul, conform certificat urbanism sau, autorizația de construire, după caz;
* Decizia etapei de încadrare a proiectului în procedura de evaluare a impactului asupra mediului/ Clasarea notificării emisă de autoritatea pentru protecția mediului (proiecte pentru care execuția lucrărilor NU a fost demarată), document obligatoriu la semnarea contractului;
* Decizia finală emisă de autoritatea competentă privind evaluarea impactului asupra mediului (proiecte pentru care execuția lucrărilor a fost demarată), după caz;
* Hotărârea de aprobare a proiectului și a indicatorilor tehnico – economici ai investiției de către ordonatorul principal de credite;
* Pentru toate achizițiile de echipamente și alte tipuri de achiziții, indiferent dacă au fost incluse sau nu în documentațiile tehnico-economice- cu excepția celor care fac obiectul costurilor indirecte se vor depuneminim 2 oferte/ cercetări de piață efectuate de solicitant din surse independente si verificabile: statistici oficiale, standarde de calitate, preturi standard, oferte de piață echipamente, justificări ale costurilor, cercetări de piață efectuate de solicitant din surse independente si verificabile: statistici oficiale, standarde de calitate, preturi standard, oferte de piață pentru echipamente, justificări ale costurilor, necesare în procesul de evaluare a rezonabilității costurilor;
* Pentru clădirile existente, pentru evaluarea subcriteriului *Eficiența utilizării resurselor* (doar pentru proiectele are vizează investiții de tipul reabilitări/ modernizări):
  + se vor prezenta documente justificative privind cheltuielile cu utilitățile publice inițiale ale proiectului. Având în vedere fluctuația preturilor la utilități, acestea vor conține cantitățile utilizate de unitatea sanitară, publică, vizată prin proiect, pentru anul 2022;
  + Tabel centralizator al ocupanților spațiilor închiriate la nivel de clădire, dacă este cazul;
  + Procedura de selecție a ocupanților spațiilor închiriate la nivel de clădire, dacă este cazul;
  + Certificatul de performanță energetică existent.
* Avizuldin partea Ministerului Sănătății pentru categoriile de investiții propuse de solicitanți;

* 1. ***Aspecte administrative privind depunerea cererii de finanțare***

Cererile de finanțare se depun exclusiv prin intermediul aplicației MySMIS2021/SMIS2021+ prin completarea și transmiterea acesteia integral, inclusiv prin încărcarea documentelor menționate in secțiunea 7.4.

Toate Cererile de finanțare transmise în alt mod și/sau toate documentele aferente unei Cereri de finanțare transmise în alt mod nu vor fi luate în considerare în procesul de evaluare si selecție.

* 1. ***Anexele și documente obligatorii la momentul contractării***
* **Hotărârea[[3]](#footnote-3) de aprobare a proiectului (cererii de finanțare) și a cheltuielilor aferente, în conformitate cu ultima forma a bugetului rezultat în urma etapei de evaluare și selecție.**

În conformitate cu ultima formă a bugetului se va transmite ordinul/decizia/hotărârea de aprobare a proiectului şi a cheltuielilor aferente.

În hotărârea sus-menționată trebuie să fie incluse toate cheltuielile pe care solicitantul trebuie să le asigure pentru implementarea proiectului, în condițiile rambursării/decontării ulterioare a cheltuielilor eligibile din instrumente structurale.

Hotărârea de aprobare a cererii de finanțare și a cheltuielilor aferente va conține următoarele informații minime:

* + valoarea totală a proiectului (cererii de finanțare) <Titlu proiect>, în cuantum de <suma în cifre> lei (inclusiv TVA), din care valoare totală eligibilă <suma în cifre> lei şi valoare totală neeligibilă de <suma în cifre> lei;
  + contribuția proprie în proiect a <.................>, reprezentând achitarea tuturor cheltuielilor neeligibile ale proiectului, cât și din cofinanțarea proiectului, reprezentând contribuția de minim 2 % din valoarea eligibilă a proiectului, în cuantum de <suma în cifre>, cu titlul <Titlu proiect>.
* **Certificat de atestare fiscală**, referitor la obligațiile de plată la bugetul local, precum și la bugetul de stat din care să reiasă că solicitantul și-a achitat obligațiile de plată nete la bugetul de stat și respectiv bugetul local, în cuantumul stabilit de legislația în vigoare. Certificatul de atestare fiscală trebuie să fie în termen de valabilitate. În cazul parteneriatelor toți membrii parteneriatului vor prezenta acest document.
* **Certificatul de cazier fiscal al solicitantului**. Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal, cu modificările și completările ulterioare. În cazul parteneriatelor toți membrii parteneriatului vor prezenta acest document
* Formularul bugetar "Fișa proiectului finanțat/propus la finanțare în cadrul programelor aferente Politicii de coeziune a Uniunii Europene" (cod 23),
* Formularul - Fișă de fundamentare. Proiect propus la finanțare/finanțat din fonduri europene
* Alte documente necesare a fi depuse ca urmare a finalizării procesului de evaluare tehnica si financiara.
  1. ***Renunțarea la cererea de finanțare***

În situația renunțării la solicitarea finanțării, solicitantul va trebui să transmită o cerere către AM POS. Renunțarea la cererea de finanțare se va face numai de către reprezentantul legal/ persoana împuternicită al/a solicitantului/liderului de parteneriat în mod expres prin mandat special/împuternicire specială . Retragerea solicitării de finanțare depuse se va realiza prin sistemul prin care cererea de finanțare a fost depusă. Documentația cererii de finanțare depuse, va fi arhivată corespunzător procedurilor specifice. Procedura de renunțare la cererea de finanțare depusă, anterior menționată, se aplică pentru toate etapele procesului de evaluare, selecție și contractare.

1. ***PROCESUL DE EVALUARE, SELECȚIE ȘI CONTRACTARE A PROIECTELOR*** 
   1. ***Principalele etape ale procesului de evaluare, selecție și contractare***

Procesul de evaluare și selecție a proiectelor se realizează în conformitate cu prevederile art. 69, art. 72, art. 73 ale Regulamentului (UE) nr. 1060/2021 al Parlamentului European și al Consiliului de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul de tranziție justa și Fondul european pentru pescuit, afaceri maritime si acvacultura si de instituire a unor norme financiare aplicabile acestor fonduri, precum si Fondului pentru azil si migrație, Fondului pentru securitate interna si Instrumentului pentru managementul frontierelor si de vize (RDC).

Ulterior depunerii, cererile de finanțare vor intra în etapele de conformitate administrativa, evaluare și selecție în urma cărora vor fi finanțate doar proiectele care întrunesc toate condițiile de eligibilitate și care în urma evaluării tehnice și financiare sunt admise și se încadrează în alocarea apelului de proiecte respectiv.

Calculul termenelor se realizează în conformitate cu prevederile ordonanței de urgență privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027 precum si regulile aplicabile prevăzute în Codul Civil în vigoare la data lansării prezentului ghid.

* 1. ***Conformitate administrativă – DECLARAȚIA UNICĂ***

Proiectele conforme din punct de vedere al criteriilor de depunere (dată, oră şi modalitate de depunere) vor intra în etapa de conformitate administrativă.

Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin Declarația unică a solicitantului/partenerului care se depune odată cu cererea de finanțare, urmând ca în situația în care, după evaluarea tehnică și financiară, proiectul este propus pentru contractare, solicitantul să facă, în etapa de contractare dovada îndeplinirii condițiilor de eligibilitate prevăzute de Ghidul Solicitantului, prin documente justificative.

Astfel, verificarea conformității administrative este complet digitalizată, respectiv este realizată în mod automat prin sistemul informatic MySMIS2021/SMIS2021+, pe baza declarației unice generată de sistemul informatic MySMIS 2021/SMIS2021+.

Verificarea conformității administrative va urmări existența cererii de finanțare și a anexelor necesare a fi depuse conform sectiunii 7.4.

* **Declarația Unică a solicitantului**

Se va transmite Declarația unică pentru solicitant, iar în cazul parteneriatelor, se anexează atât pentru liderul de parteneriat, cât și pentru fiecare partener.

Aplicația MySMIS2021/SMIS2021+ va genera declarația unică, care va fi semnată cu semnătură electronică extinsă de către reprezentantul legal al solicitantului/partenerului.

În cazul proiectelor implementate în parteneriat:

* fiecare partener va completa declarația unică, care va fi semnată cu semnătură electronică extinsă de către reprezentantul legal al partenerului;
* pentru liderul de parteneriat, declarația unică va fi generată de sistemul informatic doar după ce declarațiile unice ale partenerilor au fost semnate electronic de către reprezentanții legali ai acestora.

După verificarea digitalizată a conformității administrative, sistemul informatic MySMIS2021/SMIS2021+ va informa solicitantul sau, după caz, liderul de parteneriat, cu privire la trecerea proiectului în etapa de evaluare tehnică și financiară, prin emiterea, în mod automat, a unei notificări prin intermediul aplicației. În cazul în care sistemul informatic MySMIS2021/SMIS2021+ emite o notificare de neconformitate, nu va fi demarată etapa de evaluare tehnică și financiară.

* 1. ***Etapa de evaluare preliminară – dacă este cazul (specific pentru intervențiile FSE+)***

În cadrul prezentului apel nu se aplică mecanismul de evaluare preliminară, intervențiile vizate fiind de tip FEDR.

* 1. ***Evaluarea tehnică și financiară. Criterii de evaluare tehnică și financiară***

Evaluarea tehnică și financiară se efectuează de către comisiile de evaluare stabilite la nivelul autorității de management pe baza documentelor depuse în sistemul informatic MySMIS2021/SMIS2021+ la cererea de finanțare și conform grilelor de evaluare tehnică și financiară incluse în Ghidul solicitantului.

Evaluarea tehnică și financiară va permite aprecierea gradului în care proiectul răspunde obiectivelor priorității, a oportunității investiției propuse, a maturității și eficienței financiare, **operaționalizării, sustenabilității și impactului investiției** etc și se va realiza în baza grilei de evaluare, care reprezintă Anexa 1 la prezentul ghid.

Grilele de evaluare tehnică și financiară se completează și se generează în sistemul informatic MySMIS2021/SMIS2021+.

Criteriile de evaluare tehnică și financiară aplicabile prezentului apel de proiecte sunt cuprinse în Anexa 1 – Criterii de evaluare si selecție la Ghidul Solicitantului.

Pentru proiectele la care s-a anexat ca și documentație tehnico-economică PT/ SF, în etapa de evaluare tehnică și financiară se va completa de către *evaluator Grila de analiză a conformității și calității PT/SF (Anexa ......).*

Bifarea cu NU a unor criterii din *Grila de analiză a conformității și calității PT/SF*la finalizarea procesului de evaluare tehnică și financiară, conduce la respingerea cererii de finanțare, după solicitarea de clarificări.

Pe parcursul etapei de evaluare tehnică şi financiară, comisia de evaluare poate solicita maxim 2 seturi clarificări cu termen limită de răspuns maxim 5 zile lucrătoare.

Clarificările se vor transmite urmând modalitatea descrisă în manualul MYSMIS2021+.

În lipsa transmiterii unor răspunsuri la clarificările solicitate, AM, după caz, va analiza cererea de finanțare pe baza informațiilor existente.

Experții evaluatori pot recomanda modificarea bugetului proiectului în sensul reducerii valorii cheltuielilor eligibile.

Ajustările bugetare se realizează de echipa de evaluare doar în urma transmiterii solicitării de clarificări și analizării răspunsului primit de la aplicant (cu excepția cheltuielilor neeligibile pe care solicitantul le-a încadrat greșit ca eligibile și/sau a depășirii plafoanelor, care pot fi corectate sau diminuate, fără să fie solicitată nicio clarificare).

***Vizita pe teren***

În cadrul etapei de evaluare tehnică și financiară, se va efectua o vizită la locul de implementare a obiectivului investiției. Vizita la fața locului va fi realizată de către membri ai comisiei de evaluare formată din evaluatori și reprezentanții AM POS și va avea drept scop stabilirea conformității între situația din documentele analizate și cea din teren.

În acest sens, se va completa Raportul de vizită în teren, care va fi semnat de către membrul/membrii comisiei de evaluare, reprezentanții AM POS prezenți în teren, cât și de către reprezentantul legal al solicitantului/ persoana împuternicită.

Vizita la fața locului va fi stabilită de comun acord cu solicitantul finanțării nerambursabile și va dura maximum 1 zi. Situația constatată în teren poate avea impact asupra punctajului acordat în grila de evaluare tehnică și financiară.

Vizita la fața locului se va realiza pentru toate proiectele aflate în etapa de evaluare tehnică și financiară.

Vizita propusă va avea loc în 5 zile lucrătoare de la data transmiterii notificării către aplicant, cu confirmare electronică de primire. În cazul în care reprezentantul legal al solicitantului nu poate participa la vizita la fața locului, acesta poate delega/mandata o altă persoană din cadrul instituției pentru a participa la vizita la fața locului. În cazuri justificate, solicitantul poate solicita amânarea datei vizitei la fața locului până la maximum 10 zile lucrătoare de la notificarea AM POS, în caz contrar proiectul este respins.

În situația în care ca urmare a vizitei în teren se identifică neconcordanțe între informațiile din cererea de finanțare/documentația tehnico-economică depusă și cele constatate la vizita pe teren, acestea se vor consemna în raportul de vizită în teren și se vor solicita clarificări pentru remedierea aspectelor identificate până la finalizarea etapei de evaluare tehnică și financiară.

În cadrul etapei de vizită la fața locului nu vor fi preluate documente suplimentare. Dacă este cazul, solicitantul va fi notificat asupra necesității actualizării respectivelor documente în MYSMIS în această etapă sau, după caz, în etapa contractuală.

După vizita la fața locului se finalizează grila de evaluare și se notifică aplicantul asupra deciziei.

* 1. ***Aplicarea pragului de calitate***

În cadrul prezentului apel, se aplică pragul minim de calitate, precum și praguri minime la nivelul fiecărui criteriu de selecție, după cum urmează:

| **Criterii** | **Punctaj maxim** | **Punctaj minim** |
| --- | --- | --- |
| Relevanța, oportunitatea proiectului și contribuția proiectului la realizarea obiectivului specific FEDR | 35 puncte | 22 puncte |
| Maturitatea pregătirii proiectului | 20 puncte | 5 puncte |
| Capacitatea administrativă a solicitantului/ parteneriatului, coerența si eficacitatea intervențiilor propuse | 7 puncte | 4 puncte |
| Rezonabilitatea costurilor și eficiența investițiilor propuse | 9 puncte | 5 puncte |
| Inovarea și calitatea proiectului propus | 12 puncte | 7 puncte |
| Contribuția proiectului la respectarea principiilor privind eficiența resurselor/ imunizarea la schimbările climatice, la principiile orizontale | 13 puncte | 5 puncte |
| Operaționalizarea, sustenabilitatea și impactul investiției | 4 puncte | 2 puncte |
| Total | 1. puncte | 50 puncte |

Pragul minim de calitate de 50 puncte, precum și punctajele minime la nivelul fiecărui criteriu reprezintă condiții obligatorii pe care o cerere de finanțare trebuie să le îndeplinească pentru a fi selectată și pentru a intra în procesul de contractare.

Cererile de selecție care nu obțin punctajul minim de 50 puncte și punctajele minime la nivelul fiecărui criteriu vor fi declarate respinse și nu vor fi incluse pe lista proiectelor selectate.

* 1. ***Aplicarea pragului de excelență***

În cadrul prezentului apel nu se aplică mecanismul de prag de excelență.

* 1. ***Notificarea rezultatului evaluării tehnice și financiare.***

Rezultatele evaluării tehnice și financiare se comunică solicitantului/liderului de parteneriat electronic, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte.

Evaluarea tehnico-financiară se realizează de autoritatea de management, în conformitate cu criteriile de evaluare tehnică și financiară prevăzute în Ghidul Solicitantului, pentru fiecare cerere de finanțare depusă de către solicitanți, în termen estimat de maximum 40 de zile calendaristice de la închiderea apelului de proiecte.

* 1. ***Contestații***

Solicitantul poate contesta rezultatul evaluării tehnice și financiare în termen de 10 zile calendaristice, calculat de la data comunicării acestuia prin intermediul sistemului informatic MySMIS2021/SMIS2021+.

Contestația trebuie să cuprindă cel puțin următoarele elemente:

1. datele de identificare ale solicitantului: denumire, sediu, datele de contact, precum și alte atribute de identificare, în condițiile legii, cum sunt: numărul de înregistrare în registrul comerțului sau într-un alt registru public, codul unic de înregistrare, precum și a cererii de finanțare: titlu, cod unic SMIS;
2. datele de identificare ale reprezentantului legal al solicitantului;
3. obiectul contestației;
4. criteriul/criteriile contestate;
5. motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;
6. semnătura reprezentantului legal/împuternicit al solicitantului.

Contestațiile trebuie sa vizeze explicit criterii din grila de evaluare. Vor fi reevaluate doar criteriile contestate.

Comitetul de Soluționare a Contestațiilor va respinge automat contestațiile care nu îndeplinesc condițiile privind termenul de depunere, obiectul și cuprinsul acestora, fără a se cerceta motivele de drept și de fapt invocate.

Contestația poate fi retrasă de contestatar până la soluționarea acesteia, prin MySMIS2021+ sau, dacă nu este posibil prin MySMIS2021+, prin solicitarea în scris de retragere a contestației la AM POS.

Termenul maxim de soluționare a unei contestații este de 30 zile calendaristice de la data înregistrării acesteia.

Decizia Comitetului de soluționare a contestațiilor este definitivă în sistemul căilor administrative de atac. Ea poate fi atacată la instanțele judecătorești în condițiile Legii contenciosului administrativ nr. 554/2004, cu modificările și completările ulterioare.

* 1. ***Contractarea proiectelor*** 
     1. ***Verificarea îndeplinirii condițiilor de eligibilitate***

Intrarea în etapa de contractare este adusă la cunoștința solicitantului al cărui proiect a fost selectat, prin aplicația informatică MySMIS2021/SMIS2021+, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații, după caz.

În etapa de contractare, solicitanților li se va solicita de către AM, prin sistemul informatic MySMIS2021/SMIS2021+, să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate - Anexa .....Grila eligibilitate etapa contractare Solicitanții care în etapa de contractare până la termenul stabilit de către AM POS nu fac dovada îndeplinirii cerințelor conform declarației unice prezentată în etapa de depunere a cererii de finanțare, precum si criteriilor prevăzute in *anexa .... grila de eligibilitate* etapa contractare ­sunt declarați respinși, iar contractul de finanțare nu va fi semnat.

Solicitanții vor avea la dispoziție maxim 15 zile de la solicitarea AM POS, pentru transmiterea documentelor solicitate în etapa de contractare, sub sancțiunea respingerii cererii de finanțare.

Nu vor fi solicitate documentele verificate deja în procesul de evaluare tehnică și financiară, și pe care AM POS le-a considerat că îndeplinesc condițiile de formă și conținut necesare pentru trecerea în etapa de contractare, cu excepția documentelor pentru care este necesară prezentarea dovezii valabilității acestora și în etapa de contractare, precum și a documentelor pentru care se constată erori materiale.

Nu vor fi solicitate documente și informații necesare în vederea confirmării realității informațiilor din declarația unică depusă de către solicitant pe care AM POS le poate obține în mod direct în baza consimțământului solicitantului/liderului de parteneriat, după caz, cu respectarea prevederilor legale privind protecția datelor personale din bazele de date administrate de alte instituții publice, prin implementarea măsurilor de interoperabilitate/interogare a sistemelor/bazelor de date/rapoartelor a sistemului MySMIS2021/SMIS2021+ cu baze de date ale altor autorități și instituții publice, pe baza protocoalelor încheiate cu acestea de Ministerul Investițiilor și Proiectelor Europene.

Pentru acele situații în care obținerea datelor și informațiilor respective nu este posibilă sau informațiile nu corespund cu cele furnizate de solicitant, AM POS are obligația de a solicita clarificări solicitantului și documentele doveditoare.

Solicitanții vor avea la dispoziție termen de maxim 15 zile calendaristice calculat de la data primirii solicitării de la AM POS, pentru transmiterea documentelor solicitate în etapa de contractare, sub sancțiunea respingerii cererii de finanțare.

AM POS poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă la clarificări cu respectarea termenului de maxim 15 zile calendaristice calculat de la data primirii solicitării de clarificări, sub sancțiunea respingerii cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitările de clarificări, a informațiilor și documentelor care pot fi accesate, obținute sau puse la dispoziția AM POS din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

În cazuri excepționale și pentru motive independente de solicitant, lider de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele de suspendare nu pot depăși 45 de zile calendaristice.

Perioada de verificare a îndeplinirii criteriilor de eligibilitate, inclusiv perioada de solicitare de clarificări pentru emiterea deciziei de aprobare a finanțării, respectiv decizia de respingere a cererii de finanțare, precum și încheierea contractului de finanțare nu poate depăși 60 de zile calendaristice de la data la care solicitantul a luat cunoștință pentru trecerea în etapa de contractare.

* + 1. ***Decizia de acordare/respingere a finanțării***

Urmare a verificării îndeplinirii condițiilor de eligibilitate, AM POS va emite decizia de aprobare a finanțării sau decizia de respingere a finanțării. Pentru proiectele selectate, în baza deciziei de aprobare a finanțării AM POS va proceda la încheierea contractului de finanțare.

AM POS emite decizia de respingere a cererii de finanțare, conform procedurii proprii, în etapa de contractare, cu menționarea motivelor de respingere, dacă intervine cel puțin una dintre următoarele situații:

* solicitantul nu face dovada că cele declarate prin declarația unică sunt conforme cu realitatea și corespund cerințelor din ghidul solicitantului;
* solicitantul nu răspunde în termenul de maxim 15 zile calendaristice la clarificările care sunt solicitate de autoritatea de management. Decizia de respingere a finanțării unui proiect se aduce la cunoștința solicitantului prin sistemul informatic MySMIS2021/SMIS2021+. Împotriva deciziei de respingere a finanțării se poate formula contestație pe cale administrativă la AM POS în termen de 30 zile calendaristice, calculat de la data de la primirii acesteia prin sistemul informatic MySMIS2021/SMIS2021+. Contestațiile depuse după termenul de 30 de zile menționat vor fi respinse.

Contestațiile vor fi soluționate de către Comitetul de soluționare a contestațiilor din cadrul AM POS în termen de 15 zile calendaristice de la data înregistrării contestației la AM POS.

În cazul admiterii contestației ca rezultat al reverificării modului de îndeplinire a condițiilor de eligibilitate, AM POS poate decide anularea deciziei de respingere a finanțării și, după caz, emiterea deciziei de selectare și semnarea contractului de finanțare, având în vedere considerentele deciziei de soluționare a contestației.

* + 1. ***Definitivarea planului de monitorizare al proiectului***

În conformitate cu Ordinul ministrului investițiilor și proiectelor europene nr. 1777 din 3 mai 2023, menționat la art. 4 alin. (1), art. 6 alin (1), și (3), art. 7 alin (1) și (3), art. 14 alin (2) și art. 17 alin (2) din Ordonanța de Urgență a Guvernului nr. 23 din 12 aprilie 2023 privind instituirea unor măsuri de simplificare și digitalizare pentru gestionarea fondurilor europene aferente politicii de coeziune 2021-2027 se completează anexa aplicabilă și se stabilesc ținte trimestriale pentru atingerea rezultatelor asumate.

Planul de monitorizare a proiectului, anexă la contractul de finanțare, stabilește indicatorii de etapă care se vor monitoriza de către autoritatea de management/organismul intermediar, după caz, pe parcursul implementării proiectului, modul de verificare al acestora, precum țintele finale asumate pentru indicatorii de realizare și de rezultat care vor fi atinse în urma implementării proiectului.

Planul de monitorizare se va stabili în etapa de contractare.

În etapa de contractare va fi depus Planul de monitorizare al proiectului, anexa la contractul de finanțare aprobat prin Ordinul ministrului investițiilor și proiectelor europene nr. .........

* + 1. ***Semnarea contractului de finanțare /emiterea deciziei de finanțare***

Contractul de finanțare, aprobat prin ordinul Ordinul ministrului investițiilor și proiectelor europene nr ..........va fi semnat de MIPE/AM POS, în calitate de Autoritate de Management pentru Programul Sănătate și solicitant/lider de parteneriat.

Formularul cererii de finanțare completat și anexele la aceasta vor face parte integrantă din contractul de finanțare.

Contractul se semnează electronic de ambele părți, MIPE/AMPOS fiind ultimul semnatar.

1. ***ASPECTE PRIVIND CONFLICTUL DE INTERESE***

La elaborarea cererii de finanțare precum si pe toată perioada implementării proiectului, beneficiarii/ partenerii vor trebui să respecte prevederile legale europene și naționale în vigoare referitoare la conflictul de interese şi regimul incompatibilităților.

Beneficiarii de finanțare nerambursabilă se obligă să întreprindă toate diligențele necesare pentru a evita orice conflict de interese şi să informeze cu celeritate AM POS în legătură cu orice situație care dă naștere sau este posibil să dea naștere unui astfel de conflict. În cazul apariției riscului unei astfel de situații beneficiarul/ partenerii trebuie să ia măsuri care să conducă la evitarea, respectiv stingerea lui şi să informeze în scris AMPOS în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.

Reprezintă conflict de interese orice situație care împiedică beneficiarul/partenerii de a avea o atitudine obiectivă şi imparțială, sau care îi împiedică să execute activitățile prevăzute în cererea de finanțare într-o manieră obiectivă şi imparțială, din motive referitoare la familie, viaţă personală, afinități politice sau naționale, interese economice sau orice alte interese. Interesele anterior menționate includ orice avantaj pentru persoana în cauză, soţul/ soţia sau o rudă ori un afin, până la gradul 2 inclusiv.

Această prevedere se aplică beneficiarului, partenerilor, subcontractorilor, furnizorilor şi angajaților beneficiarului/partenerului şi altor persoane juridice publice sau private, în cazul în care acestea sunt implicate în activități care pot fi încadrate în execuția, auditarea sau controlul bugetului Uniunii Europene, precum și angajaților AMPOS si persoanelor fizice sau juridice care desfășoară activități externalizate pentru AMPOS, implicați direct în procesul de evaluare/selecţie/aprobare/control, după caz, a cererilor de finanţare, respectiv în procesul de verificare/autorizare/ plată/control al cererilor de rambursare/plată.

În temeiul articolului 61 alin. (3) din Regulamentul (UE, Euratom) 2018/1046 al Parlamentului European şi al Consiliului din 18 iulie 2018 privind normele financiare aplicabile bugetului general al Uniunii, un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.

În sensul aspectelor menționate mai sus, beneficiarii și partenerii acestora se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene si naționale:

* articolul 61 din Regulamentul (UE, EUROATOM) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
* Capitolul II, Secțiunea a 2-a Reguli în materia conflictului de interese, din OUG nr. 66/2011 privind prevenirea, constatarea şi sancționarea neregulilor apărute în obținerea şi utilizarea fondurilor europene şi/sau a fondurilor publice naționale aferente acestora, cu modificările și completările ulterioare;
* Titlul IV, Capitolul II din Legea nr.161/2003 privind unele masuri pentru asigurarea transparentei in exercitarea demnităților publice, a funcțiilor publice si in mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;
* capitolul II, secțiunea 4 Reguli de evitare a conflictului de interese, (art. 58-63), din Legea nr. 98/2016 privind achizițiile publice.

1. ***ASPECTE PRIVIND PRELUCRAREA DATELOR CU CARACTER PERSONAL***

Parlamentul European și Consiliul au adoptat, în data de 27 aprilie 2016, Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor RGPD).

Regulamentul (UE) 2016/679 impune un set unic de reguli în materia protecției datelor cu caracter personal, cu accent pe transparența față de persoana vizată și responsabilizarea operatorului de date vis a vis de modul în care acesta prelucrează datele cu caracter personal. Regulamentul (UE) 2016/679 stabilește o serie de garanții specifice pentru protecția cât mai eficientă a vieții private a minorilor, în special în mediul on-line. De asemenea, Regulamentul consolidează drepturile garantate persoanelor vizate și introduce noi drepturi: dreptul la portabilitatea datelor și dreptul la restricționarea prelucrării.

RGPD se aplică:

* prelucrării datelor cu caracter personal în cadrul activităților derulate la sediul unui operator sau al unei persoane împuternicite de operator pe teritoriul Uniunii, indiferent dacă prelucrarea are loc sau nu pe teritoriul Uniunii;
* prelucrării datelor cu caracter personal ale unor persoane vizate care se află în Uniune de către un operator sau o persoană împuternicită de operator care nu este stabilit (ă) în Uniune, atunci când activitățile de prelucrare sunt legate de oferirea de bunuri sau servicii unor astfel de persoane vizate în Uniune, indiferent dacă se solicită sau nu efectuarea unei plăți de către persoana vizată; sau legate de monitorizarea comportamentului lor dacă acesta se manifestă în cadrul Uniunii.

Principalele obligații pentru operatorii de date în aplicarea RGPD sunt:

* desemnarea unui responsabil cu protecția datelor (Art. 37-39 din Regulamentul general privind Protecția Datelor);
* cartografierea prelucrării de date cu caracter personal;
* monitorizarea acțiunilor care trebuie întreprinse;
* gestionarea riscurilor (în cazul în care au fost identificate prelucrări de date cu caracter personal susceptibile de a prezenta riscuri ridicate pentru drepturile și libertățile persoanelor fizice, operatorul va efectua o evaluare a impactului asupra protecției datelor, în condițiile art. 35 din Regulamentul General privind Protecția Datelor).
* prezenta procedură are în vedere și asigură respectarea tuturor normelor legislative privind Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor RGPD).

1. ***ASPECTE PRIVIND MONITORIZAREA TEHNICĂ ȘI RAPOARTELE DE PROGRES*** 
   1. ***Rapoartele de progres***

Una dintre activitățile de monitorizare tehnica a proiectelor se realizează prin analiza rapoartelor de progres elaborate de beneficiar și a documentelor justificative care însoțesc raportul de progres.

Raportul de progres se generează prin sistemul informatic MySMIS2021/SMIS2021+ de către beneficiar și se transmite trimestrial, în termen de 30 de zile de la finalizarea perioadei de raportare.

Conținutul cadru al raportului de progres este prevăzut în anexa nr 5 la Ordinul nr. 1.777/3.05.2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) si (3), art.7 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027.

Autoritatea de management/Organismul intermediar verifică rapoartele de progres disponibile în aplicația informatică My SMIS 2021/SMIS2021+ și documentele justificative care îl însoțesc în scopul urmăririi progresului proiectelor și a stadiului îndeplinirii indicatorilor de realizare și rezultat, al respectării planului de monitorizare a proiectului și al realizării indicatorilor de etapă din plan.

* 1. ***Vizitele de monitorizare***

Raportul de vizită se elaborează de autoritatea de management/organismul intermediar, după caz, prin sistemul informatic MySMIS2021/SMIS2021, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuată la fața locului.

Vizitele de monitorizare pot fi vizite la fața locului, speciale de tip ad-hoc, încrucișate și ex-post, vizite pe teren la beneficiarii proiectelor, atât în perioada de implementare, cât şi post-implementare, pe perioada în care beneficiarul/liderul de parteneriat au obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1060, cu modificările și completările ulterioare.

Conținutul cadru al raportului de vizită este prevăzut în anexa nr. 6 la Ordinul nr. 1.777/3.05.2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) si (3), art.7 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027.

* 1. ***Mecanismul specific indicatorilor de etapă. Planul de monitorizare***

Procesul de monitorizare se realizează pe baza contractului de finanțare și a anexelor la acesta/aceasta, în condițiile prevederilor Ordonanței de urgență nr. 23/2023, privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027.

Instrumentul principal utilizat în activitățile de monitorizare a proiectelor este reprezentant de Planul de monitorizare a proiectului, parte a contractului de finanțare.

Planul de monitorizare cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază/de referință ale acestora.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, autoritatea de management/ organismul intermediar, după caz, verifică și validează indicatorii de etapă care vor fi prevăzuți în Planul de monitorizare a proiectului.

Autoritatea de management/ organismul intermediar, după caz, prin activitățile de monitorizare este responsabilă de validarea îndeplinirii sau neîndeplinirii indicatorilor de etapă prevăzuți în planul de monitorizare a proiectului, de monitorizarea implementării de către beneficiar a soluțiilor identificate în condițiile art. 14 alin. (9) – (11), din OUG nr. 23/2023, pentru atingerea indicatorului de etapă nerealizat, precum și de decizia de a nu aplica măsuri și mecanisme corective în cazul nerealizării indicatorului de etapă, în condițiile prevăzute în regulamentele europene și cu respectarea prevederilor OUG nr. 23/2023.

1. ***ASPECTE PRIVIND MANAGEMENTUL FINANCIAR***
   1. ***Mecanismul cererilor de prefinanțare***

Cererea de prefinanțare reprezintă cererea depusă de un beneficiar/ lider al unui parteneriat, prin care se solicită autorității de management virarea sumelor necesare pentru plata cheltuielilor aferente implementării proiectelor finanțate din fonduri europene, fără depășirea valorii totale eligibile a contractului de finanțare.

Pentru proiectele finanţate din Fondul european de dezvoltare regională/ Fondul de coeziune/ Fondul social european Plus/ Fondul pentru o tranziție justă, se poate acorda prefinanțare în tranșe de maximum 10% din valoarea eligibilă a contractului de finanțare, fără depășirea valorii totale eligibile a acestuia, beneficiarilor/ liderilor de parteneriat/partenerilor, alții decât cei prevăzuți în OUG nr. 133/2021 la art. 7 alin. (1) - (5), (8) şi (10). Tranșa solicitată, împreună cu soldul nejustificat al prefinanţării prin cereri de rambursare, nu poate depăși procentul indicat anterior.

Beneficiarul/ liderul de parteneriat care a depus cerere de prefinanţare conform alin. (1) şi (2) are obligația depunerii unei/ unor cereri de rambursare care să cuprindă cheltuielile efectuate din tranșa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranșa de prefinanțare în contul beneficiarului, fără a depăși durata contractului de finanțare.

* 1. ***Mecanismul cererilor de plată***

Cererea de plată reprezintă cererea depusă de un beneficiar/ lider al unui parteneriat, prin care se solicită autorității de management virarea sumelor necesare pentru plata cheltuielilor eligibile, rambursabile, conform contractului de finanțare, în baza facturilor, a facturilor de avans, a statelor privind plata salariilor, a statelor/centralizatoarelor pentru acordarea burselor, subvenţiilor, premiilor şi onorariilor.

Mecanismul cererilor de plată se aplică beneficiarilor de proiecte finanţate din fonduri europene, alţii decât cei prevăzuţi in OUG 133/2021 la art. 7 alin. (1) - (5), (8) şi (10).

Beneficiarii/ liderii de parteneriat/ partenerii, alţii decât cei prevăzuţi in OUG 133/2021 la art. 7 şi 8, au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată, cel mai târziu până la data depunerii cererii de rambursare aferente cererii de plată.

După încasarea sumelor virate de către autoritatea de management, în termen de maximum 10 zile lucrătoare, beneficiarii/ liderii de parteneriat au obligația de a depune cererea de rambursare aferentă cererii de plată la autoritatea de management, în care sunt incluse sumele decontate prin cererea de plată.

* 1. ***Mecanismul cererilor de rambursare***

Cererea de rambursare reprezintă cererea depusă de un beneficiar/ lider al unui parteneriat prin care se solicită autorității de management virarea sumelor aferente cheltuielilor eligibile, efectuate conform contractului de finanțare sau prin care se justifică utilizarea prefinanţării.

Mecanismele aferente cererilor menționate anterior sunt reglementate în cadrul OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

* 1. ***Graficul cererilor de prefinanțare/plată/rambursare***

Finanțarea va fi acordată, în baza cererilor de prefinanțare/ rambursare/ plată, elaborate și transmise prin sistemul MYSMIS2021/SMIS2021+, în conformitate cu Graficul de depunere a cererilor de prefinanțare/ plată/ rambursare a cheltuielilor, declarat și actualizat de beneficiar în sistemul MYSMIS2021/SMIS2021+.

Beneficiarul este obligat să respecte depunerea cererilor de prefinantare/ plată/ rambursare în lunile menționate în cadrul graficului de depunere.

* 1. ***Vizitele la fața locului***

Raportul de vizită se elaborează de autoritatea de management/ organismul intermediar, după caz, prin sistemul informatic MySMIS2021/SMIS2021, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuată la fața locului.

1. ***MODIFICAREA GHIDULUI SOLICITANTULUI*** 
   1. ***Aspectele care pot face obiectul modificărilor prevederilor ghidului solicitantului***

Prevederile prevăzute în cadrul prezentului Ghid se raportează la legislația în vigoare. Modificarea prevederilor legale în vigoare poate determina AM POS să solicite documente suplimentare și/ sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.

Solicitanții la finanțare au obligația de a respecta legislația în vigoare la nivel național și european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.

Identificarea unor aspecte ce pot îmbunătăți procesul de evaluare, selecție și contractare poate determina solicitări de documente suplimentare din partea AM POS, solicitări la care potențialii beneficiari au obligația de a răspunde, în caz contrar cererea de finanțare putând fi respinsă din procesul de evaluare, selecție și contractare.

Modificarea conținutului Programului Sănătate până la data închiderii apelului de proiecte poate determina modificări ale prezentului ghid al solicitantului.

* 1. ***Condiții privind aplicarea modificărilor pentru cererile de finanțare aflate în procesul de selecție (condiții tranzitorii)***

Pentru aplicarea celor menționate la secțiunea 13.1, AM POS poate emite corrigendum de modificare/completare a prevederilor prezentului ghid, cu mențiunea că, în cadrul corrigendum-urile de modificare/completare a ghidurilor, vor fi precizate dispozițiile tranzitorii cu privire la proiectele aflate în procesul de evaluare, selecție și contractare.

În funcție de modificările intervenite, AM POS se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid, precum și termenele aplicabile.

1. ***ANEXE la GS***

* **Anexa 1 – Criterii de evaluare și selecție[[4]](#footnote-4)**
* **Anexa 2 - Cerere de finanțare**
* **Anexa 3 - Definiții și mod de calcul indicatori**
* **Anexa 4 – Lista cheltuielilor eligibile**
* **Anexa 5 – Declarația unică**
* **Anexa 6 – Acordul de parteneriat**
* **Anexa 7 – Intervenții anterioare de tip FEDR**
* **Anexa 8 - Tabel centralizator pentru documente ce dovedesc dreptul de proprietate/ administrare**

## **Anexa 9 - Model orientativ de hotărâre de aprobare a proiectului**

## **Anexa 10 – Cerințe DNSH**

## **Anexa X – Mod de completare cerere de finanțare (va fi adăugată ulterior)**

1. Proiectele care se limitează la eficiența energetică sau la dotări nu sunt eligibile. [↑](#footnote-ref-1)
2. Echipamentele de funcționare (ex. centrală termică, echipamente de accesibilizare persoane cu dizabilități, lifturi etc) vor fi incluse în valoarea investiției de bază - reabilitare/ modernizare/ extindere/ construcție [↑](#footnote-ref-2)
3. De către ordonatorul principal de credite [↑](#footnote-ref-3)
4. Sub rezerva aprobării de către Comitetul de Monitorizare a criteriilor de selecție [↑](#footnote-ref-4)